text:
1Ngu toneto, kufana ni Kristu a nga pfa kupanda nyamani kwakwe, nananu xomani matxhari a kuzumba mi di ni mialakanyo yo nga toneto. Awule a nga xaniseka nyamani, a hambani ni txiwonho; 2kasiku, ka masiku awa a nga salelwa ngu ona a kuhanya nyamani e si kota kuhanya a si londeteli minavelo ya nyama, aniko a txi londetela kuranda ka Txizimu. 3Se ti dingani ati mi nga ti hanyisa tona kale to tsakelwa ngu vamatiko, ta kuhanya ngu wugelegele, ni kunavela ko biha, ni wudevi, ni makolo, ni masuke, ni kukhozela sa mafu. 4Vona va xamala aku mi si ngadi mi txi tsimbila navo, amu ka wubhemba, se ngu kota yeto, va mi ruka. 5Kambe vona va na ya xamula ka wule a nga ti emisela kuya lamula vo hanya ni vo fa. 6Nguko, ngu mhaka ya toneto, Evhangeli yi txhumayetwe ni ka vafi, kasiku va di lamutwe ngu ka nyama kufana ni vamwane vathu, va na mana kuhanya ngu Moya, kufana ni Txizimu. 7Se magwito a sotshe simaha ma hafuhi. Ngu toneto, zumbani mi di ni mapimo a manene, mi txi ti wonela mi txi khongela. 8Ngutungutu khutalelani kurandana nguko lirando la fenengeta mtalo wa siwonho. 9Zivani kuamukelana mbimo yi mi endelanako, na mi si ngungurukeli. 10Kota vaxayisi vavanene va tikateko ta Txizimu, mmwane ni mmwane kwanu a na vhune vakwawe ngu txiningo txi a nga hiwa. 11Awu a wombawombako, a na wombawombe ngu kulondisa dipswi da Txizimu. Awu a thumako a na thume madingano ni txiavelo txi a nga hiwa ngu Txizimu, kasiku Txizimu txi pfaliswa ka sotshe simaha ngu Jesu Kristu, iku ene a lumbwako ngu kupfaliswa, ni mtamo, ngu malembe ni malembe Amen. 12Vo randeka ngutu, mi nga dhukisweni ngu mndilo wa kudukwa, wu wu nga dhivelwa hagari kwanu, nga ku to humelela txo mbi txi ziva. 13Aniko, tsakani ngu kumana txiavelo txa mixaniso ya Kristu, kasiku nananu, mi txi ta si kota kutsaka ni kugiya ka ditshiku di ku no ta kombiswa kupfaliswa ka Kristu. 14Ngako mi txi xaniswa ngu ditina da Kristu, mi katekile, nguko moya wa kupfaliswa, Moya wa Txizimu, wu zumbile hagari kwanu. 15Ni wammweyo kwanu a nga thuke a txi xaniswa ngukuva i di txidayi, dikhokhokho, mlumbeti, mwendo ngu kunavela silo sa vane. 16Aniko, ngako a txi xaniswa ngu mhaka ya kuva i di dikholwa, a nga telwe ngu tingana, aniko a na pfalise Txizimu ngu mhaka ya ditina donedo. 17Nguko yi hokile mbimo ya kukhata ngu nyumba ya Txizimu yi txi lamulwa. Se ngako ku txi khatwa ngu ngathu njiavelo muni va no ta txi mana ava va si engisiko Evhangeli ya Txizimu, kani? 18Ngaku mlulami ti m'karatelako kupona, nji txani txi no ta humelela ka wu i ku m'bihi, ni wu i ku muwonhi kani? 19Ngu toneto, avale va xanisekako ngu kulava kulondeta kuranda ka Txizimu, va na ningele mihefemulo yawe ka Mvangi wo thembeka, ngu kumaha mithumo ya yinene.
Copyright
Learn More


c: text/html

text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Mintirho 18:1-28
18 Endzhaku ka swilo leswi a suka eAtena a ya eKorinto.2 Kutani a kuma Muyuda un’wana la vuriwaka Akhwila,+ la velekiweke ePonto loyi a a ha ku ta hi le Italiya,+ na Prisila nsati wakwe, hikwalaho ka leswi Klawudiyo+ a a lerise Vayuda hinkwavo leswaku va suka eRhoma. Kutani a ya eka vona3 naswona hikwalaho ka leswi a va endla ntirho lowu fanaka, a a tshama ekaya ra vona, va tirha, hikuva hi ntirho+ a va ri vaendli va matende.4 Hambiswiritano, hi savata yin’wana ni yin’wana a a nyikela nkulumo esinagogeni+ naswona a a khorwisa Vayuda ni Magriki.5 Kuteloko Silasi+ na Timotiya+ va rhelela ku suka eMakedoniya, Pawulo a khomeka ngopfu hi rito, a nyikela vumbhoni eka Vayuda ku tiyisekisa leswaku Yesu i Kreste.+6 Kambe endzhaku ka loko va n’wi kanetile ni ku n’wi tseketsela,+ a dzudza tinguvu+ takwe a ku eka vona: “Ngati+ ya n’wina a yi ve ehenhla ka tinhloko ta n’wina. Mina ndzi tengile.+ Ku sukela sweswi ndzi ta ya eka vanhu va matiko.”+7 Hiloko a suka kwalaho a ya nghena endlwini ya wanuna loyi a vuriwaka Titiyo Yusto, mugandzeri wa Xikwembu, loyi yindlu yakwe a yi vandzakane ni sinagoga.8 Kambe Krispo+ ndhuna leyi ungamelaka sinagoga u ve mupfumeri eHosini, ni ndyangu wakwe hinkwawo wu endlise sweswo. Naswona Vakorinto vo tala lava va swi tweke va kholwa kutani va khuvuriwa.9 Ku tlula kwalaho, nivusiku Hosi yi byela Pawulo+ exivonweni yi ku: “U nga chavi, kambe hambeta u vulavula u nga miyeli,10 hikuva ndzi na wena+ naswona a nga kona munhu loyi a nga ta ku hlasela a ku endla swo biha; hikuva ndzi ni vanhu vo tala emutini lowu.”11 Hiloko a tshama kona lembe ni tin’hweti ta tsevu, a dyondzisa rito ra Xikwembu exikarhi ka vona.12 Loko Galiyo a ri hosana+ ya Akaya, Vayuda va pfukela Pawulo hi mianakanyo yin’we va n’wi yisa exitshan’weni xa vuavanyisi,+13 va ku: “Hi ku lwisana ni nawu munhu loyi u yisa+ vanhu eka tidyondzo tin’wana eku gandzeleni ka Xikwembu.”14 Kambe loko Pawulo a lava ku pfula nomu wakwe, Galiyo a byela Vayuda a ku: “Hakunene, loko a ku ri xiendlo xo karhi lexi hoxeke kumbe xa manyala xo homboloka, N’wina Vayuda, a ndzi ta va ni xivangelo xo mi lehisela mbilu.15 Kambe loko ku ri minjhekanjhekisano ya ku vulavula ni mavito+ ni nawu+ exikarhi ka n’wina, n’wina mi fanele ku swi vona. A ndzi naveli ku va muavanyisi wa swilo leswi.”16 Hiloko a va hlongola exitshan’weni xa vuavanyisi.17 Kutani hinkwavo va khoma Sostena+ ndhuna leyi ungamelaka sinagoga, va n’wi ba a ri emahlweni ka xitshamo xa vuavanyisi. Kambe Galiyo a a nga ri na mhaka ni swilo leswi.18 Hambiswiritano, endzhaku ko tshama masiku yo hlayanyana, Pawulo a lela vamakwavo kutani a tlutela eSiriya, naswona a a ri na Prisila na Akhwila, misisi ya nhloko yakwe a yi tsemetiwe yi va yitsongo+ eKenikreya,+ hikuva a a ri ni xitshembiso lexi hlambanyiweke.19 Hiloko va fika aEfesa, kutani a va siya kona; kambe yena a nghena esinagogeni+ a kanerisana ni Vayuda.20 Hambileswi a va tshamela ku n’wi kombela leswaku a tshama nkarhi wo lehanyana, a nga pfumelanga21 kambe a va lela+ kutani a ku eka vona: “Ndzi ta tlhela ndzi vuya eka n’wina, loko Yehovha a swi rhandza.”+ Hiloko a teka riendzo ra xikepe ku suka aEfesa22 kutani a rhelela a ya eKhezariya. Kavaloko a tlhandluka a ya pfuxela vandlha, kutani a ya eAntiyoka.23 Kuteloko a xwe nkarhinyana kona a suka endhawini yin’wana a ya eka yin’wana etikweni ra Galatiya+ na Frigiya,+ a tiyisa+ vadyondzisiwa hinkwavo.24 Kutani Muyuda un’wana la vuriwaka Apolosi,+ la velekiweke eAleksandriya, wanuna wa matimba eku vulavuleni, a fika aEfesa; naswona Matsalwa+ a a ma tiva kahle.25 Munhu loyi a a leteriwe hi nomu hi ndlela ya Yehovha, naswona leswi a a pfurha hi moya,+ a a vulavula ni ku dyondzisa hilaha swi nga hakona swilo leswi khumbaka Yesu, kambe a a tolovelane ni nkhuvulo+ wa Yohane ntsena.26 Munhu loyi a sungula ku vulavula hi vurhena esinagogeni. Loko Prisila na Akhwila+ va n’wi twa, va famba na yena kutani va n’wi hlamusela ndlela ya Xikwembu hilaha ku lulameke.27 Ku tlula kwalaho, hikwalaho ka leswi a a navela ku tsemakanya a ya eAkaya, vamakwavo va tsalela vadyondzisiwa, va va khongotela leswaku va n’wi amukela hi musa. Loko a fika kona, u va pfune+ ngopfu lava kholweke hikwalaho ka musa lowu nga faneriwiki+ [wa Xikwembu];28 hikuva hi matimba u kombise khwatsi erivaleni leswaku Vayuda va hoxisile, a tlhela a kombisa hi Matsalwa+ leswaku Yesu a a ri Kreste.+

robotstxt: allowed

filter: keep


text:
NDZIMA 7
Matimba Ya Ku Sirhelela—‘Xikwembu I Vutumbelo Bya Hina’
1, 2. Xana Vaisrayele a va ri ekhombyeni rihi loko va nghena emananga ya Sinayi hi 1513 B.C.E., naswona Yehovha u va tiyisekise njhani?
VAISRAYELE a va ri ekhombyeni loko va ri karhi va nghena emananga ya Sinayi eku sunguleni ka lembe ra 1513 B.C.E. A va langutane ni riendzo ro chavisa, ro tsemakanya “emananga lamakulu ni lama chavisaka, lama nga ni tinyoka leti nga ni vuxungu ni swipame.” (Deteronoma 8:15) A va ri ekhombyeni ro hlaseriwa hi matiko lama nga ni tihanyi. Yehovha hi yena a ngheniseke vanhu vakwe exiyin’weni lexi. Leswi a nga Xikwembu xa vona, xana u ta swi kota ku va sirhelela?
2 Marito ya Xikwembu a ma tiyisa nhlana swinene: “N’wina mi swi vonile leswi ndzi swi endleke eka Vaegipta, leswaku ndzi mi rhwala hi timpapa ta magama ndzi mi tisa eka mina.” (Eksoda 19:4) Yehovha u va tsundzuxe leswaku u va kutsurile aEgipta, onge hiloko a tirhisa magama, ku va yisa endhawini leyi sirhelelekeke. Kambe ku ni swivangelo swin’wana leswi endlaka leswaku “timpapa ta magama” ti faneleka kahle ku fanekisela nsirhelelo wa Xikwembu.
3. Ha yini swi fanerile leswaku “timpapa ta magama” ti fanekisela nsirhelelo wa Xikwembu?
3 Timpapa ta gama letikulu ta matimba, a ri ti tirhiseli ku haha ntsena kambe ri ti tirhisela ni swin’wana. Loko dyambu ri hisa lerova vusokoti byi famba byi tlakuse ni makhwiri, gama leri nga ni mavondlo ri phurumula timpapa ta rona—leti nga ha fikaka eka timitara timbirhi hi ku leha—leswaku ri sirhelela swivondlwana swa rona eka dyambu leri vavulaka. Minkarhi yin’wana, ri funengeta mavondlo ya rona leswaku ri ma sirhelela eka xirhami. Hilaha gama ri hlayisaka vana va rona hakona, Yehovha u sirhelele tiko ra Israyele leri nga riki na ntokoto hi ndlela leyi fanaka. Leswi sweswi va nga emananga, vanhu vakwe va ta hambeta va kuma nsirhelelo endzhutini wa timpapa takwe ntsena loko va tshama va tshembekile. (Deteronoma 32:9-11; Pisalema 36:7) Kambe, xana na hina namuntlha hi nga rindzela leswaku Xikwembu xi hi sirhelela?
Xitshembiso Xa Nsirhelelo Wa Xikwembu
4, 5. Ha yini hi fanele hi tshemba xitshembiso xa Xikwembu xa leswaku xi ta hi sirhelela?
4 Kunene Yehovha wa swi kota ku sirhelela malandza yakwe. I “Xikwembu xa Matimba Hinkwawo”—xithopo lexi kombisaka leswaku u ni matimba lama nga hluriwiki hi nchumu. (Genesa 17:1) Matimba ya Yehovha ma nga ka ma nga kavanyetiwi, ma fana ni gandlati ra matimba. Leswi a swi kotaka ku endla xin’wana ni xin’wana lexi a rhandzaka ku xi endla, hi nga ha vutisa, ‘Xana Yehovha wa swi rhandza ku tirhisa matimba yakwe leswaku a sirhelela vanhu vakwe?’
5 Hi ku kongoma, nhlamulo i ina! Yehovha wa hi tiyisekisa leswaku u ta va sirhelela vanhu vakwe. Pisalema 46:1 yi ri: “Xikwembu i vutumbelo ni ntamu wa hina, mpfuno lowu kumekaka hi ku hatlisa hi nkarhi wa maxangu.” Leswi Xikwembu “xi nga hembiki,” hi nga xi tshemba xitshembiso xa xona xa leswaku xi ta hi sirhelela. (Tito 1:2) A hi kambisiseni swikombiso swin’wana leswi nga lo dla, erivaleni leswi Yehovha a swi tirhisaka ku hlamusela ndlela leyi a hi sirhelelaka ha yona.
6, 7. (a) Murisi wa le minkarhini ya Bibele a a ti sirhelela njhani tinyimpfu takwe? (b) Xana Bibele yi swi kombisa njhani leswaku Yehovha wa swi navela ku sirhelela ni ku khathalela tinyimpfu takwe?
6 Yehovha i Murisi, naswona hina “hi vanhu vakwe ni tinyimpfu ta madyelo yakwe.” (Pisalema 23:1; 100:3) A swi talanga swiharhi leswi nga swi kotiki ku tisirhelela ku fana ni tinyimpfu. Murisi wa le minkarhini ya Bibele a a fanele a va ni xivindzi leswaku a ta kota ku sirhelela tinyimpfu takwe eka tinghala, mahlolwa, tiberhe swin’we ni le ka makhamba. (1 Samuwele 17:34, 35; Yohane 10:12, 13) Kambe a ku ri ni minkarhi leyi ku sirhelela tinyimpfu a swi lava nkhathalelo lowukulu. Loko nyimpfu yi tswalela ekule ni tshanga, murisi la khathalelaka a a langutela nyimpfu yoleyo yi nga kotiki nchumu a tlhela a tlakula xinyimpfana a xi yisa etshangeni.
7 Leswi Yehovha a tifanisaka ni murisi, wa hi tiyisekisa leswaku wa swi navela hi mbilu hinkwayo ku hi sirhelela. (Ezekiyele 34:11-16) Tsundzuka nhlamuselo ya Yehovha leyi kumekaka eka Esaya 40:11, leyi ku buriweke ha yona eka Ndzima 2 ya buku leyi: “U ta risa ntlhambi wa yena ku fana ni murisi. Hi voko ra yena u ta hlengeleta swinyimpfana; u ta swi rhwala exifuveni xa yena.” Xana swi tise ku yini leswaku xinyimpfana xi kumeka “exifuveni” xa murisi—engubyeni ya yena ya le handle? Xinyimpfana xi nga ha ya eka murisi, xi fika xi tlanga-tlanga enengeni wakwe. Hambiswiritano, i murisi loyi a faneleke a korhama, a tlakula xinyimpfana kutani a xi vukarha exifuveni. Mawaku xikombiso lexinene xa ku tiyimisela ka Murisi wa hina Lonkulu ku hi sirhelela!
8. (a) Xikwembu xi tshembisa ku sirhelela vamani, naswona Swivuriso 18:10 yi swi kombisa njhani? (b) I yini lexi lavekaka leswaku hi kuma vutumbelo evitweni ra Xikwembu?
8 Xitshembiso xa Xikwembu xa ku nyikela nsirhelelo, a hi xa vanhu hinkwavo—xi sirhelela ntsena lava va tshinelaka eka xona. Swivuriso 18:10 yi ri: “Vito ra Yehovha i xihondzo xo tiya. Lowo lulama u tsutsumela eka xona naswona u kuma nsirhelelo.” Eminkarhini ya Bibele, minkarhi yin’wana swihondzo a swi akiwa enhoveni swi va tindhawu ta vutumbelo. Kambe, a ku ri vutihlamuleri bya loyi a nga ekhombyeni leswaku a balekela eswihondzweni swo tano leswaku a kuma vutumbelo. Swi tano na hi ku kuma vutumbelo evitweni ra Xikwembu. Leswi a swi vuli ntsena ku vitana vito ra Xikwembu; vito ra Xikwembu a ri na masalamusi. Xisweswo, hi fanele hi tiva ni ku tshemba N’wini wa vito rero kutani hi hanya hi ku pfumelelana ni milawu yakwe yo lulama. Yehovha u ni tintswalo hakunene, hikuva wa hi tiyisekisa leswaku loko hi hundzukela eka yena hi ripfumelo, u ta va xihondzo lexi hi sirhelelaka!
“Xikwembu Xa Hina . . . Xa Swi Kota Ku Hi Ponisa”
9. I yini lexi kombisaka leswaku Yehovha a nga lo tshembisa ku sirhelela ntsena?
9 Yehovha a nga lo hi tshembisa ku hi sirhelela ntsena. Eminkarhini ya Bibele, u swi kombise hi tindlela to hlamarisa leswaku wa swi kota ku ponisa vanhu vakwe. Hi nkarhi wa matimu ya Israyele, “voko” ra Yehovha ra matimba ri hambete ri hlula valala. (Eksoda 7:4) Kambe, Yehovha u tlhele a tirhisa matimba yakwe ya ku sirhelela leswaku a sirhelela vanhu.
10, 11. Hi swihi swikombiso swa le Bibeleni leswi kombisaka ndlela leyi Yehovha a ma tirhiseke ha yona matimba ya yena leswaku a sirhelela vanhu?
10 Loko majaha manharhu ya Vaheveru—Xadraka, Mixaka na Abedinigo—va ale ku nkhinsamela xifaniso xa nsuku xa Hosi Nebukadnetsara, hosi leyi yo leva yi vule leswaku yi ta va hoxa ekheleni leri nga ni ndzilo lowu pfurhaka. “Hi xihi xikwembu lexi xi nga mi ponisaka emavokweni ya mina?” ku vungunya Nebukadnetsara, mufumi la nga ni matimba wa laha misaveni. (Daniyele 3:15) Majaha lawa manharhu a a ma tiyiseka leswaku Xikwembu xi na wona matimba ya ku ma sirhelela, kambe a ma swi tiva leswaku swi nga ha endleka xi nga va sirheleli. Hikwalaho ma hlamurise xileswi: “Loko swi fanele swi va tano, Xikwembu xa hina lexi hi xi tirhelaka xa swi kota ku hi ponisa.” (Daniyele 3:17) Kunene, hambileswi khele leri a ri hlanganyeteriwe ri hisa hilaha ku andzisiweke ka nkombo eka ku hisa loku tolovelekeke, a swi fana ni loko ri nga hisi eka Xikwembu xa matimba hinkwawo. Xi va sirhelerile, naswona hosi yi boheke ku pfumela yi ku: ‘A xi kona xikwembu xin’wana lexi xi kotaka ku kutsula ku fana ni lexi.’—Daniyele 3:29.
11 Yehovha u tlhele a kombisa matimba yakwe ya ku sirhelela loko a hundzisela vutomi bya N’wana wakwe la tswariweke a ri swakwe embelekweni wa wanhwana wa Muyuda loyi a vuriwaka Mariya. Ntsumi yi byele Mariya leswaku “u ta tika embelekweni wa [yena], u ta veleka n’wana wa jaha, vito ra yena u ta n’wi thya Yesu.” Ntsumi leyi yi hlamusele yi ku: “Moya lowo kwetsima wu ta ta ehenhla ka wena, naswona matimba ya La nge Henhla-henhla ma ta ku funengeta.” (Luka 1:31, 35) Swi vonaka onge N’wana wa Xikwembu a a nga si tshama a va exiyin’weni lexi nga ni khombo ku fana ni lexi. Xana xidyoho ni ku nga hetiseki ka manana loyi a nga munhu wa nyama a ku ta thyakisa xitumbulukwana lexi? Xana Sathana a a ta swi kota ku vavisa kumbe ku dlaya N’wana loyi A nga si velekiwa? Doo! Entiyisweni, Yehovha u vumbe makhumbi lama sirhelelaka eka Mariya leswaku ku nga vi na nchumu—ku nga hetiseki, matimba lama vavisaka, vanhu lava dlayaka hambi ku ri dimona rihi ni rihi—lexi nga ta vavisa xitumbulukwana lexi kulaka, ku sukela loko xi tikiwa ku ya emahlweni. Yehovha u ye emahlweni a sirhelela Yesu evuntshweni byakwe. (Matewu 2:1-15) N’wana la rhandzekaka wa Xikwembu a a nga ta hlaseleka kukondza ku fika nkarhi lowu xi wu vekeke.
12. Ha yini Yehovha a sirhelele vanhu vo karhi hi singita eminkarhini ya Bibele?
12 Ha yini Yehovha a sirhelele vanhu vo karhi hi tindlela teto ta masingita? Hi minkarhi yo tala, Yehovha u sirhelele vanhu leswaku a ta sirhelela nchumu wo karhi wa nkoka swinene: ku nga ku hetiseka ka xikongomelo xakwe. Hi xikombiso, ku pona ka Yesu loko a ha ri xihlangi, a ku ri nchumu wa nkoka eku hetisekeni ka xikongomelo xa Xikwembu, naswona eku heteleleni a ku ta vuyerisa vanhu hinkwavo. Matsalwa ma ni timhaka to tala leti kombisaka ku tirhisiwa ka matimba yo sirhelela, leti “tsaleriwe[ke] ku letela hina, leswaku hi ta va ni ntshembo hikwalaho ka ku tiyisela ka hina ni hikwalaho ka nchavelelo lowu humaka eMatsalweni.” (Varhoma 15:4) Ina, swikombiso leswi swi tiyisa ripfumelo ra hina eka Xikwembu xa matimba hinkwawo. Kambe, hi nga rindzela nsirhelelo wa njhani eka Xikwembu namuntlha?
Leswi Nsirhelelo Wa Xikwembu Wu Nga Vuriki Swona
13. Xana Yehovha wa boheka ku hi endlela masingita? Hlamusela.
13 Xitshembiso xa nsirhelelo wa Xikwembu a xi vuli swona leswaku Yehovha u bohekile ku hi endlela masingita. Phela, Xikwembu xa hina a xi vuli leswaku a hi nge vi na swiphiqo emafambiselweni lawa ya khale. Malandza ya Yehovha yo tala lama tshembekaka ma langutana ni maxangu lamakulu, ku katsa vusweti, nyimpi, mavabyi ni rifu. Yesu u swi veka erivaleni eka vadyondzisiwa vakwe leswaku va nga ha dlayiwa hikwalaho ka ripfumelo ra vona. Hi yona mhaka leyi Yesu a kandziyiseke xilaveko xa ku tiyisela ku fika emakumu. (Matewu 24:9, 13) Loko Yehovha o tirhisa matimba yakwe ku hi kutsula hi ndlela ya singita exiyin’weni xin’wana ni xin’wana, Sathana a a ta va ni xisekelo xa ku vungunya Yehovha, naswona a vula leswaku a hi tinyiketelanga hi xiviri eka Xikwembu xa hina.—Yobo 1:9,10.
14. Hi swihi swikombiso leswi kombaka leswaku a hi minkarhi hinkwayo Yehovha a sirhelelaka malandza yakwe hinkwawo hi ndlela leyi fanaka?
14 Hambi ku ri eminkarhini ya Bibele, Yehovha a nga ma tirhisanga matimba yakwe ya ku sirhelela leswaku a sirhelela nandza un’wana ni un’wana wakwe leswaku a nga fi. Hi xikombiso, muapostola Yakobo u dlayiwe hi Heroda kwalomu ka 44 C.E.; kambe endzhakunyana ka kwalaho, Petro u kutsuriwile “evokweni ra Heroda.” (Mintirho 12:1-11) Naswona Yohane, makwavo wa Yakobo, u hanye malembe yo tala ku tlula Petro na Yakobo. Swi le rivaleni leswaku a hi fanelanga hi rindzela Xikwembu xa hina leswaku xi sirhelela malandza ya xona hinkwawo hi tindlela leti fanaka. Hi hala tlhelo, “nkarhi ni xiendlakalo lexi nga languteriwangiki” swa hi wela hinkwerhu. (Eklesiasta 9:11) Kutani, Yehovha u hi sirhelela njhani namuntlha?
Yehovha U Va Sirhelela eMirini
15, 16. (a) Hi byihi vumbhoni lebyi nga kona bya leswaku Yehovha u sirhelele vagandzeri vakwe tanihi nhlengeletano? (b) Ha yini hi nga tiyisekaka leswaku Yehovha u ta sirhelela malandza yakwe “enhlomulweni lowukulu”?
15 Xo sungula, ehleketa hi mhaka ya ku hi sirhelela emirini. Leswi hi nga vagandzeri va Yehovha, hi nga ha rindzela leswaku a hi sirhelela tanihi nhlengeletano. Loko a swi nga ri tano, Sathana a a ta hi hlasela hi ku olova. Ehleketa hi leswi: Sathana, “mufumi wa misava,” u lava ntsena ku heta vugandzeri bya ntiyiso. (Yohane 12:31; Nhlavutelo 12:17) Tihulumendhe tin’wana leti nga ni matimba swinene emisaveni ti yirise ntirho wa hina wa ku chumayela naswona ti ringete ku hi herisa. Kambe, vanhu va Yehovha va tshame va tiyile naswona va ye emahlweni handle ko karhala! Ha yini matiko lama nga ni matimba ma tsandzekile ku herisa ntirho wa ntlawa lowu lowutsongo naswona lowu vonakaka wu nga sirhelelekanga wa Vakreste? Hikuva Yehovha u hi sirhelele hi timpapa takwe leta matimba!—Pisalema 17:7, 8.
16 Ku vuriwa yini hi ku hi sirhelela leswaku hi nga vavisiwi “enhlomulweni lowukulu” lowu taka? A hi fanelanga hi chava loko hi anakanya ndzoviso lowu Xikwembu xi nga ta wu tisa. Phela, “Yehovha wa yi tiva ndlela yo va kutsula endzingweni vanhu lava nga ni ku tinyiketela loku nga ni vukwembu, kambe u vekela vanhu lava nga lulamangiki siku ra vuavanyisi leswaku va ta lovisiwa.” (Nhlavutelo 7:14; 2 Petro 2:9) Hi nkarhi lowu fanaka, hi nga tiyiseka hi swilo swimbirhi minkarhi hinkwayo. Xo sungula, Yehovha a nge pfumeli leswaku malandza yakwe yo tshembeka ma herisiwa emisaveni. Xa vumbirhi, u ta hakela lava tshembekeke hi ku va nyika vutomi lebyi nga heriki emisaveni yakwe leyintshwa ya ku lulama—lava feke u ta va pfuxa. Malunghana ni lava va faka, a yi kona ndhawu leyi hlayisekeke ku tlula ku va emianakanyweni ya Xikwembu.—Yohane 5:28, 29.
17. Xana Yehovha u hi sirhelela njhani hi Rito rakwe?
17 Ni sweswi, Yehovha wa hi kongomisa hi “rito” rakwe leri hanyaka, leri nga ni nsusumeto lowukulu wa ku tshungula timbilu ni ku kondletela vutomi. (Vaheveru 4:12) Hi ku landzela milawu yakwe, hi nga ha sirheleleka hi ndlela yo karhi leswaku hi nga vaviseki. Esaya 48:17 yi ri: “Mina Yehovha, ndzi . . . ku dyondzisela ku ku pfuna.” Handle ko kanakana, ku hanya hi ku landza Rito ra Xikwembu swi nga antswisa rihanyo ra hina ni ku lehisa vutomi bya hina. Hi xikombiso, leswi hi tirhisaka xitsundzuxo xa Bibele xa ku balekela vumbhisa ni ku tibasisa ethyakeni, hi papalata mikhuva leyi nga basangiki ni swiendlo leswi onhaka vutomi bya vanhu lava nga chaviki Xikwembu. (Mintirho 15:29; 2 Vakorinto 7:1) Mawaku ndlela leyi hi nkhensaka ha yona hikwalaho ka nsirhelelo wa Rito ra Xikwembu!
Yehovha Wa Hi Sirhelela Hi Tlhelo Ra Moya
18. I nsirhelelo wihi wa moya lowu Yehovha a hi sirhelelaka ha wona?
18 Xa nkoka ngopfu, Yehovha wa hi sirhelela hi tlhelo ra moya. Xikwembu xa hina lexi nga ni rirhandzu xa hi sirhelela ekhombyeni ra moya hi ku hi hlomisa hi leswi hi swi lavaka leswaku hi tiyiselela miringo ni ku hlayisa vuxaka bya hina na xona. Hikwalaho, Yehovha u teka goza leswaku a sirhelela vutomi, ku nga ri swa malembenyana ma nga ri mangani, kambe hilaha ku nga heriki. Xiya malunghiselelo man’wana ya Xikwembu lama nga hi sirhelelaka hi tlhelo ra moya.
19. Xana moya wa Yehovha wu nga hi pfuna njhani leswaku hi swi kota ku langutana ni ndzingo wun’wana ni wun’wana?
19 Yehovha i “Mutwi wa xikhongelo.” (Pisalema 65:2) Loko mintshikilelo ya vutomi yi vonaka yi ri yikulu ngopfu, swi nga hi tisela ntshunxeko lowukulu loko hi phofula leswi nga etimbilwini ta hina. (Vafilipiya 4:6, 7) Swi nga ha endleka a nga yi susi hi ndlela ya singita miringo leyi hi langutaneke na yona, kambe loko a hlamula swikhongelo swa hina leswi humaka embilwini, a nga ha hi nyika vutlhari byo langutana na yona. (Yakobo 1:5, 6) Ku tlula kwalaho, Yehovha u va nyika moya lowo kwetsima lava va wu kombelaka eka yena. (Luka 11:13) Moya wolowo wa matimba wu nga hi pfuna leswaku hi swi kota ku langutana ni ndzingo ni xiphiqo xin’wana ni xin’wana. Wu nga ha hi nyika “matimba lama tlulaka lama tolovelekeke” ya ku tiyisela kukondza Yehovha a susa swiphiqo hinkwaswo leswi vavaka emisaveni leyintshwa leyi nga kwala nyongeni.—2 Vakorinto 4:7.
20. Xana Yehovha a nga ma kombisa njhani matimba ya yena yo sirhelela hi ku tirhisa vagandzeri-kulorhi?
20 Minkarhi yin’wana, hi nga kuma matimba lama sirhelelaka ya Yehovha eka vagandzeri-kulorhi. Yehovha u kokele vanhu vakwe ‘enhlengeletanweni ya vamakwarhu.’ (1 Petro 2:17; Yohane 6:44) Eka rirhandzu rero ra vumakwerhu, hi vona vumbhoni lebyi hanyaka bya matimba ya moya lowo kwetsima wa Xikwembu lowu susumeteleka vanhu ku endla leswinene. Moya wolowo wu endla leswaku hi va ni mihandzu leyinene—timfanelo ta risima to kota rirhandzu, musa ni vunene. (Vagalatiya 5:22, 23) Hikwalaho, loko hi tshikilelekile naswona makwerhu-kulorhi a susumeteleka ku hi nyika ndzayo leyi pfunaka kumbe ku hi byela marito lama lavekaka ngopfu ya xikhutazo, hi nga ha nkhensa Yehovha hi mpfuno wolowo wa yena.
21. (a) Hi swihi swakudya swa moya leswi fikaka hi nkarhi leswi Yehovha a hi nyikaka swona hi “hlonga ro tshembeka ni ro tlhariha”? (b) Xana nsirhelelo wa Yehovha hi tlhelo ra moya wu ku pfune njhani wena?
21 Yehovha u hi nyika swin’wana leswaku a hi sirhelela: swakudya swa moya leswi fikaka hi nkarhi. Leswaku a hi pfuna hi kuma matimba eRitweni rakwe, Yehovha u lerise “hlonga ro tshembeka ni ro tlhariha” leswaku ri lunghiselela swakudya swa moya. Hlonga ro tshembeka ri tirhisa tibuku, ku katsa ni timagazini ta Xihondzo xo Rindza ni Xalamuka!, swin’we ni minhlangano, tinhlengeletano ni mintsombano ku hi phamela “swakudya . . . hi nkarhi lowu faneleke”—swakudya leswi hi swi lavaka, hi nkarhi lowu hi swi lavaka ha wona. (Matewu 24:45) Xana u tshame u twa swin’wana eminhlanganweni ya Vukreste—eka nhlamulo, nkulumo leyi nyikeriweke hambi ku ri exikhongelweni—leswi ku nyikeke matimba ni xikhutazo lexi a wu xi lava? Xana vutomi bya wena byi tshame byi khumbiwa hi xihloko xo karhi lexi kandziyisiweke eka timagazini leti? Tsundzuka, Yehovha u endla malunghiselelo lawa hinkwawo leswaku a hi sirhelela hi tlhelo ra moya.
22. Minkarhi hinkwayo Yehovha u ma tirhisa njhani matimba yakwe, naswona ha yini ndlela leyi a ma tirhisaka ha yona yi vuyerisa hina?
22 Kunene Yehovha i xitlhangu “xa hinkwavo lava tumbelaka eka [ye]na.” (Pisalema 18:30) Ha swi tiva leswaku matimba yakwe a nga ma tirhiseli ku hi sirhelela eka maxangu man’wana ni man’wana lawa hi langutanaka na wona namuntlha. Kambe, minkarhi hinkwayo wa ma tirhisa matimba yakwe ya ku sirhelela leswaku a hetisisa xikongomelo xakwe. Eku heteleleni, nsirhelelo wo tano wu pfuna vanhu vakwe. Loko hi tshinela eka yena naswona hi tshama erirhandzwini rakwe, Yehovha u ta hi nyika vutomi lebyi hetisekeke lebyi nga riki na makumu. Loko hi ri karhi hi anakanya hi sweswo, hi ta swi kota ku languta ku xaniseka kun’wana ni kun’wana emafambiselweni lawa, ku ri ka ‘nkarhinyana naswona ku ri loku vevukaka.’—2 Vakorinto 4:17.
DYONDZA SWO TALA
Tshama eNkoveni Wa Yehovha Wa Nsirhelelo
I yini nkova wa nsirhelelo naswona vagandzeri va Yehovha va nga kuma nsirhelelo njhani eka wona?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tihosi 4:1-44
4 A ku ri ni wansati un’wana eka vasati va vana+ va vaprofeta, loyi a nga huwelela Elixa, a ku: “Nandza wa wena la nga nuna wanga u file; wena u swi tiva kahle leswaku nandza wa wena u hambete a chava+ Yehovha, kutani mulondzi+ u fike a teka vana vanga leswaku a va endla mahlonga yakwe.”2 Hiloko Elixa a ku eka yena: “Xana ndzi ta ku endlela yini?+ Ndzi byele; xana u na yini endlwini?” Yena a ku: “Nandza wa wena wa xisati a nga na nchumu endlwini handle ka khuwana ra nomu wo leha ra mafurha.”+3 Kutani a ku: “Famba u ya tikombelela swibya ehandle, eka vaakelani hinkwavo, swibya leswi nga riki na nchumu. U kombela swo tala.4 U fanele u famba u ya tipfalela, wena ni vana va wena, u chululela eswibyeni leswi hinkwaswo, kutani leswi swi teleke u ta swi vekela etlhelo.”5 Hiloko a suka a n’wi siya.Loko a tipfalerile, yena ni vana vakwe, vona a va n’wi tshinetela swibya, yena a chulula.+6 Kuteloko swibya swi tele, a byela n’wana wakwe a ku: “Tshineta xibya xin’wana eka mina.”+ Kambe a ku eka yena: “A ka ha ri na xibya xin’wana.” Hiloko mafurha ma hela.+7 Kutani a fika a byela munhu wa Xikwembu xa ntiyiso, yena a ku: “Famba u ya xavisa mafurha lawa, u hakela milandzu ya wena,+ wena ni vana va wena mi fanele mi hanya hi lawa ma seleke.”+8 Siku rin’wana Elixa a hundza eXunemi+ laha a ku ri ni wansati wa xiyimo xa le henhla, yena a n’wi sindzisa+ ku dya xinkwa. Hakanyingi loko a hundza kona, a a hambukela kona leswaku a dya xinkwa.9 Hi ku famba ka nkarhi, a byela nuna wakwe a ku:+ “Waswivo, ndzi swi tiva kahle leswaku i munhu wo kwetsima wa Xikwembu+ loyi a hundzaka eka hina nkarhi hinkwawo.10 Ndzi kombela leswaku hi n’wi endlela kamara leritsongo ra le henhla ka lwangu ekhumbini,+ hi veka sangu ni tafula ni xitshamo ni xo tlhoma rivoni;+ nkarhi wun’wana ni wun’wana loko a fika eka hina, u ta hambukela eka yona.”+11 Siku rin’wana tanihi ntolovelo a fika kwalaho, a hambukela ekamareni ra le henhla ka lwangu a etlela kona.12 Hiloko a byela Gehazi+ mutirhi wakwe, a ku: “Vitana wansati loyi wa le Xunemi.”+ Kutani a n’wi vitana leswaku a ta yima emahlweni ka yena.13 Hiloko a ku eka yena: “Ndzi kombela u n’wi byela u ku, ‘Waswivo, u tikarhatele hina hi ku tikarhata loku hinkwako.+ Xana u ta endleriwa yini?+ Xana xi kona lexi u nga vulavuleriwaka xona eka hosi+ kumbe eka ndhuna+ ya vuthu ra nyimpi?’” Yena a ku: “Ndzi tshama exikarhi ka varikwerhu.”+14 Hiloko a ya emahlweni a ku: “Xana i yini lexi a nga endleriwaka xona?” Gehazi a ku: “Entiyisweni a nga na n’wana,+ naswona nuna wakwe u dyuhele.”15 Hi ku hatlisa a ku: “N’wi vitane.” Kutani a n’wi vitana, yena a hambeta a yima enyangweni.16 Hiloko a ku: “Hi lembe leri tlhandlamaka enkarhini lowu vekiweke, u ta va u angarhe n’wana.”+ Kambe yena a ku: “E-e, n’wini wanga, Wena munhu wa Xikwembu xa ntiyiso! U nga n’wi byeli mavunwa nandza wa wena wa xisati.”17 Hambiswiritano, wansati loyi a tika, a veleka n’wana+ hi lembe leri tlhandlameke enkarhini lowu vekiweke, hilaha Elixa a n’wi byeleke hakona.+18 N’wana a ya emahlweni a kula, kutani siku rin’wana a huma tanihi ntolovelo ni vatshoveri,+ a ya eka tata wakwe.19 A tshamela ku byela tata wakwe a ku: “Nhloko ya mina, Yoo, nhloko ya mina!”+ Eku heteleleni a ku eka mutirhi wakwe: “N’wi rhwale u n’wi yisa eka mana wakwe.”+20 Kutani a n’wi rhwala a n’wi tisa eka mana wakwe. A hambeta a tshama ematsolweni ya yena ku fikela ninhlikanhi, kutani hakatsongo-tsongo a fa.+21 Hiloko a tlhandluka a ya n’wi veka esangwini+ ra munhu wa Xikwembu xa ntiyiso,+ a n’wi pfalela kona, a huma.22 Kutani a vitana nuna wakwe, a ku: “Ndzi kombela u ndzi rhumelela un’wana wa vatirhi ni yin’wana ya timbhongolo ta matswele, ndzi tsutsumela eka munhu wa Xikwembu xa ntiyiso ndzi tlhela ndzi vuya.”+23 Kambe yena a ku: “Ha yini u ya eka yena namuntlha? A hi ku thwasa ka n’weti+ naswona a hi savata.” Hambiswiritano, a ku: “Swi lulamile.”24 Hiloko a bohela mbhongolo ya ntswele,+ a byela mutirhi wakwe a ku: “Yi byise u rhanga. U nga tshiki ku gada hikwalaho ka mina, handle ka loko ndzi ku byela.”25 Kutani a famba a ya fika eka munhu wa Xikwembu xa ntiyiso eNtshaveni ya Karimeli. Hi ku hatlisa loko munhu wa Xikwembu xa ntiyiso a n’wi vona a ha ta, xikan’we-kan’we a ku eka Gehazi mutirhi wakwe:+ “Waswivo! Hi luya wansati wa le Xunemi.26 Sweswi, ndzi kombela u tsutsuma u n’wi hlanganisa, u ku eka yena, ‘Xana swi ku fambela kahle? Xana nuna wa wena swi n’wi fambela kahle? Xana n’wana wa wena swi n’wi fambela kahle?’” Hiloko yena a ku: “Swi va fambela kahle.”27 Loko a fika eka munhu wa Xikwembu xa ntiyiso entshaveni, xikan’we-kan’we a n’wi khoma milenge.+ Hiloko Gehazi a tshinela leswaku a n’wi susa,+ kambe munhu wa Xikwembu xa ntiyiso+ a ku: “N’wi tshike,+ hikuva moya-xiviri wakwe wu twa ku vava+ endzeni ka yena; Yehovha u ndzi fihlele+ swona a nga ndzi byelanga.”28 Kutani yena a ku: “Xana ndzi kombele n’wana hi hosi yanga? Xana a ndzi vulanga ndzi ku, ‘U nga ndzi nyiki ntshembo wa vunwa’?”+29 Hi ku hatlisa a ku eka Gehazi:+ “Tikhame masenge+ u khoma nhonga+ yanga hi voko u famba. Loko wo tshuka u hlangana ni munhu, u nga n’wi xeweti;+ naswona loko munhu o tshuka a ku xeweta, u nga n’wi hlamuli. U fanele u veka nhonga ya mina ehenhla ka xikandza xa mufana loyi.”+30 Hiloko mana wa mufana loyi a ku: “Leswi Yehovha a hanyaka+ nileswi moya-xiviri wa wena wu hanyaka,+ a ndzi nge ku siyi.”+ Hikwalaho a suka a yima, a famba na yena.31 Gehazi a va rhangela kutani a veka nhonga ehenhla ka xikandza xa mufana loyi, kambe a ku nga ri na rito kumbe ku nyikela nyingiso.+ Hiloko a tlhela a ya n’wi hlanganisa, a n’wi byela a ku: “Mufana loyi a nga kalanga a pfuka.”+32 Eku heteleleni Elixa a fika endlwini, kutani mufana a a file, a latiwe esangwini rakwe.+33 Hiloko a fika a tipfalela swin’we na yena va ri vambirhi,+ a sungula ku khongela Yehovha.+34 Eku heteleleni a suka a ya etlela ehenhla ka n’wana,+ a veka nomu ehenhla ka nomu wakwe ni mahlo ehenhla ka mahlo yakwe ni swandla ehenhla ka swandla swakwe, a hambeta a nkhinsama ehenhla ka yena, hakatsongo-tsongo nyama ya n’wana yi kufumela.35 Kutani a tlhela a sungula ku famba-famba endlwini, kan’we a ya tlhelo leri ni kan’we a ya tlhelo lerin’wana, endzhaku ka sweswo a suka a ya nkhinsama ehenhla ka yena. Hiloko mufana a sungula ku entshemula ka nkombo, endzhaku ka sweswo mufana a pfula mahlo.+36 Kutani a vitana Gehazi, a ku: “Vitana wansati loyi wa le Xunemi.”+ Hiloko a n’wi vitana, a ta eka yena. Kutani a ku: “Tlakula n’wana wa wena.”+37 Hiloko a fika a wela emilengeni yakwe a nkhinsamela emisaveni eka yena,+ endzhaku ka sweswo a tlakula n’wana wakwe a huma.+38 Elixa a tlhelela eGiligala,+ a ku ri ni ndlala+ etikweni. Loko vana+ va vaprofeta va tshame emahlweni ka yena,+ hi ku famba ka nkarhi a ku eka mutirhi wakwe:+ “Tseleka mbita leyikulu ya ku sweka, u swekela vana va vaprofeta xiculu.”+39 Hiloko un’wana a huma a ya enhoveni leswaku a ya kha swimilana swa malo,+ a kuma murhi wa vhinya wa le nhoveni, kutani a kha marhanga ya le nhoveni eka wona, a tata nguvu yakwe, a fika a ma gavelela embiteni ya xiculu, hikuva a va nga ma tolovelanga.40 Endzhaku va ma phamela leswaku vavanuna va dya. Hi ku hatlisa loko va ri karhi va dya xiculu, vona va huwelela va ku: “Oho munhu wa Xikwembu xa ntiyiso,+ ku ni rifu embiteni leyi.”+ A va swi kotanga ku dya.41 Hiloko a ku: “Landzani mapa.” Endzhaku ka loko a ma chele embiteni, a ya emahlweni a ku: “Phamela vanhu leswaku va dya.” A ku vanga na nchumu wo biha embiteni yoleyo.+42 A ku ri ni munhu la humaka eBali-xalixa,+ u fike a tisa+ xinkwa ni mihandzu+ leyi wupfaka ku sungula eka munhu wa Xikwembu xa ntiyiso, swinkwa swa maxalana swa 20,+ ni tindzoho letintshwa ti ri enkwameni wakwe wa xinkwa. Hiloko a ku: “Swi nyike vanhu leswaku va dya.”+43 Kambe muphameri wakwe a ku: “Xana leswi ndzi ta swi vekisa ku yini emahlweni ka vavanuna va 100?”+ Hiloko a ku: “Swi nyike vanhu leswaku va dya, hikuva Yehovha u te, ‘Ku ta dyiwa ku tlhela ku sala swin’wana.’”+44 Hiloko a swi veka emahlweni ka vona, va sungula ku dya, kutani ku sala swin’wana, hi ku landza rito ra Yehovha.+


text:
Ndzi Nga Endla Yini Loko Ndzi Godzomberiwe Hi Swifaniso Swo Navetisa Rimbewu?
Leswi u nga swi endlaka
Twisisa leswi swi nga swona. Swifaniso swo navetisa rimbewu i ndlela yo susa xindzhuti nchumu lowu Yehovha a wu endleke leswaku wu xiximeka. Ku twisisa swifaniso leswi hi ndlela leyi swi ta ku pfuna leswaku u ‘venga swilo swo biha.’—Pisalema 97:10.
Anakanya hi vuyelo bya swona. Swifaniso swo navetisa rimbewu swi susa lava hlaleriwaka xindzhuti ni munhu loyi a swi hlalelaka. Bibele yi ri: “
U tlharihile la voneke khombo kutani a tumbela.”—Swivuriso 22:3.
Tiendlele xiboho. Wanuna wo tshembeka Yobo u te: “
Ndzi endlile ntwanano ni mahlo ya mina, ndzi ku, a ndzi nga ha languti vanhwanyana.” (Yobo 31:1, Bibele—Mahungu Lamanene) Swiboho leswi landzelaka i swin’wana leswi u nga tiendlelaka swona:
A ndzi nge pfuki ndzi tirhise Internet loko ndzi ri ndzexe.
Ndzi ta huma hi ku hatlisa loko ndzo tshuka ndzi nghena eka website leyi kombisaka swifaniso swo navetisa rimbewu.
Ndzi ta byela munghana wa mina la wupfeke loko ndzo tlhelela eka mukhuva wo swi hlalela.
Khongela ha swona. Mupisalema u khongele eka Yehovha a ku: “
Endla leswaku mahlo ya mina ma hundza ma nga swi voni swilo leswi nga pfuniki nchumu.” (Pisalema 119:37) Xikwembu xi lava leswaku u tshika ku swi hlalela kutani loko u khongela eka xona xi ta ku nyika matimba yo endla tano!—Vafilipiya 4:13.
Vulavula ni munhu un’wana. Hakanyingi ku hlawula munhu loyi u nga vulavulaka na yena hi mhaka leyi i goza ra nkoka leri nga ku pfunaka leswaku u tshika mukhuva lowu.—Swivuriso 17:17.
Tsundzuka leswi: Nkarhi wun’wana ni wun’wana lowu u tshikaka ku hlalela swifaniso swo navetisa rimbewu, u va u hlule nyimpi leyikulu. Byela Yehovha Xikwembu hi ku hlula koloko naswona n’wi nkhense hileswi a ku nyikeke matimba. Loko u papalata swifaniso swo navetisa rimbewu, u tsakisa mbilu ya yena!—Swivuriso 27:11.
DYONDZA SWO TALA
Swivutiso Leswi Vantshwa Va Swi Vutisaka, Vholumo 1
Mhaka ya byala ni swidzidziharisi, ku tikhoma lokunene hi tlhelo ra rimbewu ni ku rhandzana, swi katsiwile.


text:
Swingheniso Leswi Hi Nga Swi Tirhisaka
XALAMUKA!
Xivutiso: Vanhu van’wana va kanakana leswaku Yesu u tshame a hanya laha misaveni, kasi van’wana va tiyiseka leswaku u tshame a hanya. Hambiswiritano, van’wana va vula leswaku a ku na ndlela leyi hi nga swi tivaka ha yona. Wena u anakanya yini?
Nkandziyiso lowu fambisiwaka: Nkandziyiso lowu wa Xalamuka! wu hlamusela leswi vumbhoni byi swi kombisaka.
DYONDZISA NTIYISO
Xivutiso: Ku endleka yini loko hi fa?
Tsalwa: Yh 11:11-14
Ntiyiso: Loko munhu a fa u tshika ku va kona. Kutani a hi fanelanga hi chava leswaku ku ta endleka yini endzhaku ka rifu. Yesu u fanise rifu ni ku etlela. Hilaha a endleke hakona eka Lazaro, Yesu u ta “pfuxa” varhandziwa va hina lava feke leswaku va ta tlhela va tsakela vutomi laha misaveni.—Yb 14:14.
XIRHAMBO XO TA EMINHLANGANWENI (inv)
Nkandziyiso lowu fambisiwaka: Ndzi tsakela ku ku rhamba eka nkulumo ya Bibele ya mahala. Yi ta nyikeriwa eHolweni ya Mfumo ya le ndhawini ya ka n’wina. [Fambisa xirhambo xo ta eminhlanganweni, n’wi kombe nkarhi ni ndhawu, u vula ni nhlokomhaka ya nkulumo.]
Xivutiso: Xana u tshama u ta eHolweni ya Mfumo? [Loko swi fanerile n’wi kombe vhidiyo leyi nge Ku Endliwa Yini eHolweni Ya Mfumo?]
TSALA XINGHENISO XA WENA
Xivutiso:
Tsalwa:
Nkandziyiso lowu fambisiwaka:


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Samuwele 23:1-29
23 Hi ku famba ka nkarhi va fika va vikela Davhida, va ku: “Waswivo, Vafilisita va lwa na Keyila+ naswona va phanga swivuya.”+2 Davhida a vutisa+ Yehovha a ku: “Xana ndzi fanele ndzi famba, ndzi ya dlaya Vafilisita lava?” Yehovha a byela Davhida a ku: “Famba, u fanele u ya dlaya Vafilisita u ponisa Keyila.”3 Kutani vavanuna va Davhida va ku eka yena: “Waswivo! Hi chava ha ha ri laha eYuda,+ swi ta biha ngopfu loko ho tshuka hi ya eKeyila hi ya lwa ni nxaxamelo wa nyimpi ya Vafilisita!+”4 Hiloko Davhida a vutisa Yehovha nakambe.+ Yehovha a n’wi hlamula a ku: “Suka u yima, u rhelela u ya eKeyila, hikuva ndzi nyiketa Vafilisita evokweni ra wena.”+5 Hiloko Davhida a famba ni vavanuna vakwe eKeyila, a lwa ni Vafilisita, a khayima swifuwo swa vona a famba na swona, kambe a dlaya vanhu vo tala; Davhida a va muponisi wa vaaki va Keyila.+6 Loko Abiyatara+ n’wana wa Ahimeleke a balekele eka Davhida eKeyila, u rhelele a tamele efodi.+7 Hi ku famba ka nkarhi va vikele Sawulo, va ku: “Davhida u fikile eKeyila.”+ Sawulo a sungula ku vula a ku: “Xikwembu xi n’wi xavise evokweni ra mina,+ hikuva u tipfalele hi ku ta emutini lowu nga ni tinyangwa ni xigogo.”8 Hiloko Sawulo a vitanela vanhu hinkwavo enyimpini leswaku va rhelela va ya eKeyila, leswaku va rhendzela Davhida ni vavanuna vakwe.9 Davhida a swi tiva leswaku Sawulo a a n’wi bohela mano+ yo biha. Kutani a byela Abiyatara lowa muprista a ku: “Tshineta efodi.”+10 Davhida a ya emahlweni a ku: “Oho Yehovha Xikwembu xa Israyele,+ kunene nandza wa wena u twe leswaku Sawulo u lava ku ta eKeyila a ta lovisa muti hikwalaho ka mina.+11 Xana vini va ndhawu ya Keyila va ta ndzi nyiketa evokweni rakwe? Xana Sawulo u ta rhelela hilaha nandza wa wena a tweke hakona? Oho Yehovha Xikwembu xa Israyele, ndzi kombela u byela nandza wa wena.” Hiloko Yehovha a ku: “U ta rhelela.”+12 Davhida a ya emahlweni a ku: “Xana vini va ndhawu ya Keyila va ta ndzi nyiketa, mina ni vavanuna va mina evokweni ra Sawulo?” Yehovha a ku: “Va ta ku nyiketa.”+13 Xikan’we-kan’we Davhida a suka a yima ni vavanuna vakwe, vavanuna va kwalomu ka 600,+ va huma eKeyila va ya emahlweni va famba-famba kun’wana ni kun’wana laha va nga famba-fambaka kona. Sawulo a vikeriwa leswaku Davhida u balekile a suka eKeyila hiloko a tshika a nga ha yi.14 Davhida a tshama emananga, etindhawini leti swi tikaka ku ti tshinelela, a hambeta a tshama endhawini ya tintshava emananga ya Sifi.+ Sawulo a ya emahlweni a n’wi lava nkarhi hinkwawo,+ kambe Xikwembu a xi n’wi nyiketanga evokweni rakwe.+15 Davhida a ya emahlweni a chava, hikuva Sawulo a a humile a ya lava moya-xiviri wakwe kasi Davhida a a ri emananga ya Sifi eHorexe.+16 Kutani Yonathani n’wana wa Sawulo a suka a yima a ya eka Davhida eHorexe, leswaku a tiyisa+ voko rakwe eka Xikwembu.+17 A ya emahlweni a ku eka yena: “U nga chavi;+ hikuva voko ra Sawulo tatana a ri nge ku kumi, wena u ta va hosi+ ya Israyele, mina ndzi ta va wa vumbirhi eka wena; Sawulo tatana na yena wa swi tiva sweswo.”+18 Kutani havumbirhi bya vona va endla ntwanano+ emahlweni ka Yehovha; Davhida a hambeta a tshama eHorexe kutani Yonathani a muka.19 Endzhaku vavanuna va Sifi+ va tlhandlukela eka Sawulo eGibiya,+ va ku: “Xana Davhida a nga tumbelanga+ ekusuhi na hina, etindhawini leti swi tikaka ku ti tshinelela eHorexe,+ exitsungeni xa Hakila+ lexi nga etlhelweni ra xinene ra Yeximoni?+20 Sweswi Wena hosi, hi ku pfumelelana ni ku navela hinkwako ka moya-xiviri+ wa wena ka ku lava ku rhelela, rhelela, hina hi ta n’wi nyiketa evokweni ra hosi.”+21 Hiloko Sawulo a ku: “N’wina mi katekisiwe hi Yehovha,+ hikuva mi ndzi twele vusiwana.22 Ndzi kombela mi famba, mi phikelela hilaha ku engetelekeke, mi kumisisa naswona mi vona ndhawu yakwe laha nenge wakwe wu nga kona—mani na mani la n’wi voneke kwalaho—hikuva ndzi byeriwile leswaku wa kanganyisa hakunene.+23 Lavisisani mi tlhela mi kumisisa malunghana ni tindhawu hinkwato leti a tumbelaka eka tona; mi fanele mi vuya eka mina ni vumbhoni, mina ndzi ta famba na n’wina; loko a ri etikweni, ndzi ta n’wi lavisisa hi vukheta exikarhi ka magidi+ hinkwawo ya Yuda.”24 Hiloko va suka va yima va ya eSifi+ va ri emahlweni ka Sawulo, kasi Davhida ni vavanuna vakwe a va ri emananga ya Mawoni+ eArabha+ hi tlhelo ra le dzongeni ra Yeximoni.25 Endzhaku Sawulo a fika ni vavanuna vakwe leswaku va ta n’wi lava.+ Loko va byele Davhida, xikan’we-kan’we a rhelela a ya eribyeni,+ a hambeta a tshama emananga ya Mawoni. Loko Sawulo a swi twa, a hlongorisa+ Davhida emananga ya Mawoni.26 Eku heteleleni Sawulo a fika etlhelo leri ra ntshava, Davhida ni vavanuna vakwe a va ri etlhelo lerin’wana ra ntshava. Hiloko Davhida a hatlisela ku famba+ hikwalaho ka Sawulo; nkarhi lowu hinkwawo Sawulo ni vavanuna vakwe a va rhendzela Davhida ni vavanuna vakwe leswaku va va khoma.+27 Kambe a ku ri ni murhumiwa la teke eka Sawulo, a ku: “Hatlisa u famba, hikuva Vafilisita va hlasele tiko hi xitshuketa!”28 Hiloko Sawulo a tlhela eku hlongoriseni ka Davhida,+ a ya hlangana ni Vafilisita. Hi yona mhaka leyi va thyeke ndhawu yoleyo, Ribye ra ku Hambanisa.29 Kutani Davhida a tlhandluka a suka kwalaho a ya tshama etindhawini leti swi tikaka ku ti tshinelela ta le Eni-gedi.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Genesa 34:1-31
34 Dina n’wana wa Leya,+ loyi a nga n’wi tswalela Yakobe, a a hamba a huma ku ya vona+ vanhwanyana va tiko.+2 Kutani Xikeme n’wana wa Hamori wa Muhivhi,+ ndhuna ya tiko a n’wi vona a n’wi teka a etlela na yena, a n’wi onha.+3 Moya-xiviri wa yena wu namarhela Dina n’wana wa Yakobe, kutani a rhandzana ni nhwanyana loyi naswona a tshamela ku vulavula hi ndlela leyi khorwisaka eka nhwanyana loyi.4 Eku heteleleni Xikeme a ku eka Hamori tata+ wakwe: “Ndzi tekele nhwanyana loyi a va nsati+ wa mina.”5 Yakobe a twa leswaku u nyamise Dina n’wana wakwe. Vana vakwe a va ri enhoveni+ ni ntlhambi wakwe; Yakobe a miyela ku fikela loko va vuya.+6 Endzhakunyana Hamori, tata wa Xikeme a ya eka Yakobe ku ya vulavula na yena.+7 Hi ku hatlisa loko vana va Yakobe va swi twile, va fika va ta hi le nhoveni; kutani vavanuna lava va vaviseka emintlhavekweni ya vona naswona va hlundzuka+ ngopfu, hikuva u endle vuphukuphuku lebyi nyumisaka eka Israyele hi ku etlela ni n’wana+ wa Yakobe, kasi nchumu wo fana ni wolowo a wu nga fanelanga wu endliwa.+8 Kutani Hamori a vulavula na vona, a ku: “Loko ku ri Xikeme n’wana wa mina, moya-xiviri wa yena wu namarhele n’wana+ wa n’wina. Ndzi kombela mi n’wi nyika, a va nsati+ wa yena,9 mi endla ntwanano wa vukati na hina.+ Mi ta hi nyika vana va n’wina va vanhwanyana, naswona mi ta titekela+ vana va hina va vanhwanyana.10 Mi nga tshama na hina naswona tiko mi ta ri kuma. Tshamani, mi ya emahlweni ni ntirho wa n’wina eka rona,+ mi tshamiseka.”11 Kutani Xikeme a byela tata wa Dina ni vamakwavo a ku: “Onge ndzi nga kuma ku tsakeriwa ematihlweni ya n’wina, xin’wana ni xin’wana lexi mi nga ta xi vula ndzi ta xi humesa.12 Tlakuselani ehenhla ngopfu mali ya ndzovolo ni nyiko leyi laviwaka eka mina,+ ndzi tiyimisele ku mi nyika hilaha mi nga ta ndzi byela hakona; ntsena ndzi nyikeni nhwanyana loyi a va nsati wa mina.”13 Kutani vana va Yakobe va hlamula Xikeme na Hamori tata wakwe hi vuxisi, va vulavula tano hikuva u nyamise Dina makwavo wa vona.+14 Va ya emahlweni va ku eka vona: “A hi nge swi koti ku endla sweswo, leswaku makwerhu wa xisati hi n’wi nyika munhu la nga ni nsuvu,+ hikuva sweswo i ndzhukano eka hina.15 Hi nga pfumela ku mi nyika ntsena hi mpfumelelano lowu, leswaku mi fana na hina, hi ku yimbisa+ waxinuna un’wana ni un’wana wa n’wina.16 Kunene hi ta mi nyika vana va hina, na hina hi ta teka vana va n’wina, kunene hi ta tshama na n’wina hi va vanhu van’we.+17 Kambe, loko mi nga hi yingisi leswaku mi yimbisiwa, hi ta teka n’wana wa hina wa nhwanyana hi famba.”18 Marito ya vona a ma vonaka ma ri manene ematihlweni ya Hamori ni le matihlweni ya Xikeme n’wana wa Hamori,+19 kutani jaha a ri hlwelanga ku endla hi ku ya hi mpfumelelano,+ hikuva a ri tsakela n’wana wa Yakobe naswona hi rona a ri xiximeka+ ngopfu eka hinkwavo va yindlu ya tata+ wa rona.20 Kutani Hamori na Xikeme n’wana wakwe va ya enyangweni ya muti wa ka vona va vulavula ni vavanuna va muti+ wa vona, va ku:21 “Vanhu volavo va ni ku rhula exikarhi ka hina.+ Hikwalaho a va tshame etikweni va ya emahlweni va tirha eka rona, tanihi leswi tiko ri anameke swinene emahlweni ka vona.+ Hi nga teka vana va vona va vanhwanyana va va vasati va hina ni vana va hina va vanhwanyana hi nga va nyika.+22 Ntsena va ta pfumela ku tshama na hina etikweni hi va vanhu van’we hi mpfumelelano lowu, leswaku waxinuna un’wana ni un’wana wa hina a yimbisiwa ku fana ni leswi va yimbisiweke+ na vona.23 Kutani, xana swilo swa vona ni rifuwo ra vona ni swifuwo hinkwaswo swa vona a swi nge vi swa hina?+ Ntsena a hi va amukeleni leswaku va tshama na hina.”+24 Kutani hinkwavo lava humaka hi nyangwa ya muti wakwe va yingisa Hamori na Xikeme n’wana wakwe, vaxinuna hinkwavo va yimbisiwa ni hinkwavo lava humaka hi nyangwa ya muti wakwe.25 Hambiswiritano, hi siku ra vunharhu loko va twa ku vava,+ vana vambirhi va Yakobe, Simiyoni na Levhi,+ vamakwavo wa Dina,+ un’wana ni un’wana a teka banga rakwe, kutani va nghena emutini va nga languteriwanga, va ya dlaya munhu un’wana ni un’wana waxinuna.+26 Va dlaya Hamori na Xikeme n’wana wakwe hi banga.+ Kutani va teka Dina endlwini ya Xikeme va huma.+27 Vana van’wana va Yakobe va hlasela vavanuna lava vavisekeke ngopfu kutani va phanga muti, hikuva a va nyamise makwavo waxisati.+28 Va teka+ mintlhambi ya vona ni tinyimpfu ta vona ni timbhongolo ta vona ni leswi a swi ri emutini ni leswi a swi ri emasin’wini.29 Swilo hinkwaswo swa vona swo tihlayisa ni vana va vona hinkwavo ni vasati va vona va swi yisa evukhumbini, lerova va phanga hinkwaswo leswi a swi ri etindlwini.+30 Hiloko Yakobe a ku eka Simiyoni na Levhi:+ “Mi ndzi tisele khombo hi ku ndzi endla risema ro biha eka vaaki va tiko,+ eka Vakanana ni Vaperezi; kasi a hi talanga,+ kunene va ta hlengeletana ku ta lwa na mina va ndzi hlasela kutani ndzi ta lovisiwa, mina ni yindlu ya mina.”31 Va n’wi hlamula va ku: “Xana u kona la faneleke ku khoma makwerhu waxisati ku fana ni nghwavava?”+


text:
INDONESIA
Hi Yingise Nkongomiso Kutani Hi Pona!
Blasius da Gomes
U VELEKIWE HI 1963
U KHUVURIWE HI 1995
MATIMU YAKWE HI KU KOMISA Nkulu loyi a khathaleleke vamakwerhu hi nkarhi wa mpfilumpfilu wa vukhongeri eAmbon, laha ku nga xiphemu xa Swihlala swa Maluku
HI January 19, 1999, ku kula ka rivengo exikarhi ka Mamoslem ni Vakreste ku hetelele ku vange madzolonga kwalomu ka tikhilomitara tinharhu ku suka ekaya ra mina. Xiyimo a xi bihile swinene. *
Endzhakunyana ka loko ndzi vone leswaku ndyangu wa mina wu hlayisekile, ndzi fonele vahuweleri van’wana ku kamba loko va hlayisekile. Ndzi va kombele leswaku va rhulisa timbilu naswona va nga yi etindhawini leti nga ni khombo. Endzhakunyana, vakulu va endzele vamakwerhu leswaku va va tiyisa hi tlhelo ra moya ni ku va khutaza leswaku va hlangana, va khoma minhlangano hi mintlawa leyitsongo.
Rhavi ri hi khutaze leswaku hi rhurhisa vahuweleri hinkwavo lava a va tshama endhawini leyi nga ni khombo naswona hi hundzise nkongomiso wolowo eka mindyangu yo hlayanyana. Makwerhu un’wana loyi a aleke ku rhurha u dlayiwe hi ntshungu wa vapfukeri. Kambe un’wana ni un’wana loyi a yingiseke nkongomiso wa rhavi u ponile.
^ ndzim. 1 Mpfilumpfilu lowu wu ve exifundzheni hinkwaxo xa Maluku ku tlula malembe mambirhi naswona wu endle leswaku vanhu va magidi va baleka emakaya ya vona.


text:
Vatirhi Va Ku Tirhandzela Lava Akaka eTuxedo
Nkarhi a ku ri 6:45 nimixo eTuxedo le New York. A ri xe kahle ku nga ri na mapapa, va xinuna ni va xisati a va ri karhi va nghena eka muako wa swithezi swa mune lowu etlhelo ka wona ku nga ni tiva leritsongo leri a ri funengetiwe hi gamboko. Vatirhi lava, lava ambaleke swiambalo swo tirha va suka eka tihotela ta kwalaho, emakaya ya vona, van’wana ePatterson, Wallkill, Brooklyn ni le tindhawini tin’wana leti nga ekule hi tikhilomitara ta 80.
Vunyingi bya vatirhi volavo, va suka etindhawini ta le kule swinene ta le United States ni le matikweni man’wana. Va tinyiketele hi ku tirhandzela leswaku va ta tirha laha—van’wana ku ringana vhiki, van’wana mavhiki ya tsevu kasi van’wana ku tlula kwalaho. Va lo tihakelela riendzo ra vona naswona va tirha hi ku tirhandzela, a va holeriwi. Hambiswiritano, va tsaka ngopfu hi ku tirha laha.
Namuntlha ku ni vatirhi va ku tirhandzela va kwalomu ka 120 naswona nhlayo yoleyo yi ta andza eka tin’hweti leti taka. Loko va nghena laha ku dyeriwaka kona, va tshama va ri khume eka tafula ha rin’we naswona van’wana va tsakela ku nwa kofi va ri karhi va twa nun’hwelo lowu taka hi le khixini wa swinyamana swa nguluve. Hi awara ya nkombo nimixo, va hlalela eka tithelevhixini loko ku tlhuvutsiwa ndzimana ya Bibele. Endzhaku ka timete ta 15, vaphameri va namba va sungula ku tisa swakudya ematafuleni. Va tisa swinyamana swa nguluve, xinkwa, matandza ni mukapu wa oats. Swakudya i matutu vana va ntavasi.
Loko va heta ku dya ku pfariwa hi xikhongelo ivi va ya entirhweni. Vatirhi va bula va tsakile va ri karhi va ambala makarapa, manghilazi yo sirhelela mahlo, tivheste to tirha ta mivala yo vonaka ni mabandhi yo chela mathulusi.
Ntirho wa vona i ku cinca Khampani ya International Paper eTuxedo yi va ndhawu leyi va nga ta veka switirho leswi nga ta aka ntsindza wa misava hinkwayo wa Timbhoni ta Yehovha lowu nga ta va eWarwick, ku nga tikhilomitara ti nga ri tingani ku suka kwalaho. Emiakweni leyi a yi ri kona, ku endliwe makamara yo tshama eka wona, tihofisi, tindhawu to tirhela eka tona ni to veka nhundzu. Hi Ravumbirhi, March 12, 2013 huvo ya kwalaho yo pasisa tipulani ta miako yi pasise pulani ya ndhawu ya le Tuxedo.
Xana vatirhi va ku tirhandzela va amukeriwa njhani loko va fika laha va nga ta tshama kona? William la humaka eNew Jersey u ri: “Loko u fika, vanhu lava tirhaka endhawini yo amukela vaendzi va ku komba lomu u nga ta tshama kona ni tindhawu tin’wana ni matirhiselo ya makhiya. Hinkwavo va tsakela ku ku pfuna. Endzhaku ka swakudya swo fihlula, mulanguteri wa ntirho u ku hlamusela ntirho lowu u nga ta wu endla.”
Swi njhani ku tirha endhawini leyi? Yajaira ni nuna wakwe lava humaka ePuerto Rico, va pfuneta ku hoxa tifureme ni tibodo leti ku endliwaka ha tona makhumbi. U ri: “Hi vindzuka hi va-4:30 hi basisa laha hi tshamaka kona, hi nwa kofi ivi hi ya khandziya bazi leri va hi lunghiseleleke rona. Loko ri pela un’wana ni un’wana u va a karhele kambe a tsakile.”
Ndhawu ya Warwick yi rhendzeriwe hi misinya. Zach ni nsati wakwe Beth, lava humaka eMinnesota va pfuneta entirhweni wo aka eWarwick. Loko va vutisiwe leswaku ha yini va ri kwalaho, Beth u te: “A ku na nchumu wo antswa evuton’wini ku tlula ku tirhela Yehovha. Hi lava ku tirhisa vutshila lebyi hi nga na byona entirhweni wa yena.”


text:
1Ni dhunda ti to mi txi ziva yimbi yi ya hombe ngutu ni lwako ngu kota yanu ni va niya Laodhikheya ni votshe vava va si ni ziviko ngu khohe, 2kasiku timbilu tawe ti txi tsaniswa; se, ti di tshanganisilwe ngu lirando, ti na ningwa kutalelwa ngu kupfisisa ko hetiseka ni wuzivi wa misisalo ya Txizimu, i ku Kristu apune; 3awu i ku kwakwe txi nga siswa txotshe txuma txa wutxhari ni wuzivi. 4Ni womba tiya kasiku ni wammweyo a si mi kanganyisi ngu mapswi o dyelela. 5Kha ditshuri, hambiko ni ku kule ni nanu ngu ka nyama, kambe ni hafuhi ni nanu ngu ka moya, ni tsaka ngu kuwona mahanyelo anu a manene, ni kutsana ka likholo lanu ka Kristu. 6Ngu toneto, kufana ni ku mi nga amukela Mkoma Kristu Jesu, hanyani mi di txilo tximwetxo nayo; 7zimani mikuluti kwakwe, mi txi akwa txitimwi kwakwe, mi txi tsaniswa amu ka likholo, nga ti mi nga gondisiswa tona, mi txi tala ngu kubonga. 8Ti woneleni kasiku ni wammweyo a si mi mahi tikhumbi ngu mawombelo a marindi a wutxhari wa vathu, ngu kulondetela siheno sa vathu ni mtumbuluko wa mafu, i singa ngu mlayo wa Kristu. 9Nguko wuzimu wotshe wu akile ngu kutala mmidini kwakwe, 10se anu mi mani kuhetiseka ko tala kwakwe Kristu, i ku Msungo wa sotshe si si ku ni wunduna ni kufuma; 11kwakwe kambe, mi yisilwe wukwerani, i singa wukwera wo mahwa ngu manza a vathu, aniko mbukwera wa wukristu, wu wu hi thusako ka nyama yi yi wonhako. 12Ngu kubhabhatiswa anu mi keletwe kumweko ni Kristu, mi tshumela kambe mi wuswa kumweko nayo ngu kuwa mi nga kholwa ka mtamo wa Txizimu, txi nga mu wusa ka vakufa. 13Kale mi ti vathu va kufa ngu mhaka ya siwonho sanu ni mhaka ya wukhutu wa nyama yanu, se Txizimu txi mi hanyisile kumweko ni Kristu. Txona txi hi divalete yotshe minandu yathu; 14txi pfhutile mibhalo ya dipapilo da minandu yathu, adi di nga ti bhaletwe ku hi mangalela masoni ka mlayo; di fuvisilwe dipapilodo ngu ku di bethela ha txihambanoni. 15Kristu a fuvisile mtamo wa mimoya ya wunduna ni wukoma, e yi xowokisa masoni ka vathu, e yi xula ko gwitisa ngu txihambano. 16Ngu toneto, mthu a nga thuke a txi mi abanisa ngu kota ya kudya mwendo kusela, mwendo mibuso, kutsakela kumeka ka mtxima mwendo tisabbata. 17Sotshe siya i mtsudi wa si si tako, aniko ditshina da sona i Kristu. 18Mthu a nga thuke e mi tekela hakhelo yanu ngu kutsakela wukhozeli wa makuhu ni kukhizamela tingelozi ngu kukholwa ngutu ka miloro yakwe, a txi ti guleta ngu sa walo, ngu mialakanyo yakwe ya ta mmidi; 19Mthu wo ngeto kha tshanganiswa ni msungo, awu i ku ka wona, mmidi wotshe, wu di tshanganisilwe ngu madingo ni misiha, wu manako kukula kuwa wu ningwako ngu Txizimu. 20Ngako mi di fite kumweko ni Kristu, mi maneka mi di ponisilwe ka sa ditikoni muwa, nji txani mi tumela kusungwa ngu milayo ya dona nga mo va va ditiko diya? 21Ti to “U nga teke, u nga danze, u nga gwese!” 22Sotshe nzimaha si si lovako ngu kuthumiswa nga sileleto ni tigondo ta vathu. 23Kha ditshuri sona si woneka nga wuzivi, nguko si tsimbilelana ni wukhongeli wo ti lavela, ku ti veka hahatshi, ku ti tsayisa mmidi, kambe totsheto kha ti vhuni txilo, i singa kutsakisa nyama dwe.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vagalatiya 6:1-18
6 Vamakwerhu, hambiloko munhu a teka goza+ leri hoxeke a nga si swi lemuka, n’wina lava nga ni timfanelo ta moya+ ringetani ku ololoxa munhu wo tano hi moya wo rhula,+ mi ri karhi mi tiveka tihlo hinkwenu,+ hi ku chava leswaku na n’wina mi nga ringiwa.+2 Hambetani mi rhwalelana mindzhwalo,+ xisweswo mi hetisisa nawu wa Kreste.+3 Hikuva loko munhu a ehleketa leswaku yena i nchumu kasi a hi nchumu,+ u xisa mianakanyo yakwe.4 Kambe un’wana ni un’wana a a kombise leswi ntirho wa yena wu nga swona,+ kutani u ta va ni xivangelo xo khana malunghana na yena hi yexe, naswona ku nga ri hi ku tiringanisa+ ni munhu un’wana.5 Hikuva un’wana ni un’wana u ta rhwala ndzhwalo+ wakwe.6 Ku tlula kwalaho, mani na mani loyi a dyondzisiwaka rito hi nomu+ a a avelane+ swilo leswinene hinkwaswo ni loyi a nyikaka dyondzo+ yo tano ya nomu.7 Mi nga tshuki mi hambukisiwa:+ Xikwembu a hi xa ku vungunyiwa.+ Hikuva xin’wana ni xin’wana lexi munhu a xi byalaka, u ta tlhela a tshovela+ xona;8 hikuva loyi a byalelaka nyama ya yena u ta tshovela ku onhaka enyameni+ yakwe, kambe loyi a byalelaka moya+ u ta tshovela vutomi lebyi nga heriki emoyeni.+9 Kutani hi nga tshiki ku endla leswi nga swinene,+ hikuva hi nguva leyi faneleke hi ta tshovela loko hi nga karhali.+10 Kunene, loko ntsena hi ri ni nkarhi lowunene wa swona,+ a hi endleleni hinkwavo leswi nga swinene, kambe ngopfu-ngopfu lava nga swin’we na hina eripfumelweni.+11 Vonani leswaku ndzi mi tsalele hi tinhlanga to kurisa ku yini hi voko+ ra mina.12 Hinkwavo lava lavaka ku va ni ku languteka loku tsakisaka enyameni hi vona lava ringetaka ku mi sindzisa leswaku mi yimbisiwa,+ ntsena leswaku va nga xanisiwi hikwalaho ka mhandzi ya nxaniso ya Kreste,+ Yesu.13 Hikuva hambi ku ri lava yimbisiwaka a va wu hlayisi Nawu,+ kambe va lava leswaku n’wina mi yimbisiwa leswaku va va ni xivangelo xo tibuma hi nyama ya n’wina.14 Swi nga tshuki swi endleka leswaku ndzi tibuma hi swin’wana, loko ku nga ri hi mhandzi ya nxaniso+ ya Hosi ya hina Yesu Kreste, loyi ha yena misava yi beleriweke eka mina,+ na mina ndzi beleriweke emisaveni.15 Hikuva ku yimba ni ku ka munhu a nga yimbanga+ a hi nchumu, kambe xivumbiwa lexintshwa+ hi xona xi nga xanchumu.16 Naswona hinkwavo lava nga ta famba hilaha ku hlelekeke hi nawu lowu wa mahanyelo, eka vona a ku ve ku rhula ni tintswalo, ku nga Israyele wa Xikwembu.+17 Ku sukela sweswi ku nga tshuki ku va ni munhu la ndzi karhataka, hikuva emirini wa mina ndzi rhwale mimfungho+ ya hlonga ra Yesu.+18 Musa lowu nga faneriwiki wa Hosi ya hina Yesu Kreste a wu ve ni moya+ lowu mi wu kombisaka, vamakwerhu. Amen.


text:
XALAMUKA! JULY 2015
Xana U Nga Swi Kota Ku Lawula Vutomi Bya Wena?
Xana u titwa onge a wu koti ku lawula ndlela leyi u tekaka xiyimo xa wena ha yona? Vona ndlela leyi u nga swi endlaka ha yona.
Xana U Nga Swi Kota Ku Lawula Vutomi Bya Wena?
Swiyimo leswi nga languteriwangiki a swi fanelanga swi kavanyeta vutomi bya wena hi ku helela.
Ntlhontlho: Swiyimo Leswi U Nga Ta Ka U Nga Swi Cinci
Swilo swa mune leswi nga ku pfunaka leswaku u langutana ni swiyimo leswi u nga taka u nga swi koti ku swi cinca.
Ntlhontlho: Swilo Leswi U Bohekaka Ku Swi Endla
Loko u endla swilo hinkwaswo u ta hetelela u nga koti ku endla nchumu. U nga ku hunguta njhani ku tshikileleka?
Ntlhontlho: Swilo Leswi Hetaka Matimba
Xana u titwa u tshikileleka hikwalaho ka ku vilela, ku hlundzuka ni gome? Ku ni leswi u nga swi endlaka leswaku u hlula swiphiqo leswi.
Xana U Nga Swi Kota Ku Lawula Vutomi Bya Wena?
Leswi nga ku pfunaka leswaku u kota ku lawula ndlela leyi u xi tekaka ha yona xiyimo yi nga hundzula vutomi bya wena
Ku Endzela Tiko Ra Mongolia
“Tiko ra Xibakabaka xa Wasi” i ndhawu ya vanhu lava kombisaka malwandla hi ndlela leyi nga tolovelekangiki.
Loko U Tshikana Ni Loyi U Rhandzanaka Na Yena
U nga swi kota njhani ku ya emahlweni ni vutomi endzhaku ka ku tshikana ni loyi a wu rhandzana na yena
Ntirho
Xana i swa nkoka leswaku u tirha ntirho wa njhani?
Leswi U Faneleke U Swi Tiva Hi Malariya
U nga tisirhelela loko u tshama kumbe u lava ku endzela endhawini leyi nga ni malariya.
Nomu Wa Ngwenya
Yi luma ngopfu ku tlula nghala kumbe yingwe. Kambe nomu wa ngwenya wu ni switwi leswi hlamarisaka leswi tlulaka ni leswi nga kona eka tintiho ta munhu. Njhani?
Swin'wana Leswi Nga Kona Eka Website Leyi
Ndzi Nga Swi Papalata Njhani Ku Va Ni Gome?
Kuma leswi u nga swi endlaka loko u karhatiwa hi gome.
Ku Yiva Swi Bihile
Xikwembu xi swi languta njhani ku yiva? Hlaya Eksoda 20:15. Hlalela vhidiyo ivi u dyondza swo tala hi Kalebe.


text:
1Melkizedeki yoyu a diri mufumeli wa tigoni ga Salema, a diri muphasi nya mhamba ya Nungungulu a khusegidego ngudzu. Gikhati Abrahama a nga bani a gu wuya khu litungatunu a nga ya songago vafumeli, Melkizedeki a di mu khinga aya mu kategisa 2Abrahama a di ningela gipandre nya likhumi nya phango watshavbo nya litunga. Lina la Melkizedeki la gu tshamusela gu pwani "Mufumeli nya gululame." Kha nga a nga bani ari mufumeli wa tigoni ga Salema, lina laye la gu tshamusela gambe gu pwani "Mufumeli nya gurule". 3Kha tidwi babe waye ni mayi waye, ambari vakokwe vaye, kha gu tidwi gilo khu mahungu nya guvelegwe gwaye ni gufa gwaye. Uye a di khala nga Mwamana wa Nungungulu, a gu simama gu khala muphasi nya mhamba kala gupindruga. 4Wonani edzi Melkizedeki a nga bani ari khongolo khidzo: Abrahama, nyapandre, a mu ningide gipandre nya likhumi nya phango watshavbo a nga dzegela valala litungatunu. 5Khu Nayo wa Mosi, vaphasi nya mhamba va gu va nyumbani ga Levhi va na ni fanelo nya guhengise gipandre nya likhumi nya silo satshavbo. Avo va gu hengisa ga vandriyawe va gu sanana sa Abrahama navo. 6Melkizedeki a di siri wa nyumbani ga Levhi, aholu, hakhide gipandre nya likhumi nya silo Abrahama a nga dzegago litungatunu, a wuya a mu kategisa. A di kategisa Abrahama a nga bani a hakhide gitumbiso gya Nungungulu. 7Gu mwalo gukanakana nya gukhethu oyu a kategisago khongolo guvbindra wule a kategiswago. 8Omu nya wuphasi wa na Levhi, gipandre nya likhumi gya gu hakhwa khu vathu va nafago, aholu, avba ga Melkizedeki, kha nga yi ganelago Milowo nya gu Age, gipandre nya likhumi gihakhidwe khu muthu a simamago guvbanya. 9Hi na ganela gu khethu avo va na Levhi va hakhago olu gipandre nya likhumi nya silo nya vathu, va livbile navo gikhati gyogyo gipandre nya likhumi khu mandzani ga Abrahama. 10Kholu Levhi a di si gu velegwi, hi na khethu a di nga romo ndrani ga kokwe waye Abrahama, gikhati a nga mananago ni Melkizedeki. 11Nayo va hakhidego va na Israeli wa gu khugela omu nya wuphasi wa na Levhi, wu pharidwego khu sanana sa Aroni. Aholu, nari gu pwani thumo nya wuphasi wa na Levhi wu di vbelede, kha ga nga vbwetega gambe gu manega mumbe muphasi nya nayo wa Melkizedeki a si gu wa nayo wa Aroni. 12Kholu ha gu vbindrugedza maphaselo, nayo nuwo wu na vbweta guvbindrugedzwa. 13Pfhumu yathu Jesu Kristo, gu ganedwago satshavbo sesi khu kotani gwaye, a di gu lumba limbe lihundzu, nya gu gima mwalo na moyo nya lihundzu lolo a nga khala muphasi nya mhamba. 14Hi ngu dziti gu khethu, khu guvelegwa, Kristo a di gu lumba nyumba ya Judha. Aholu, Mosi kha ganela gilo khu lihundzu, leli gikhati a nga ganela khu vaphasi nya mhamba. 15Satshavbo sesi sa gu wonega gwadi olu, kholu dugelede mumbe muphasi nya mhamba nya gufanane ni Melkizedeki. 16Uye kha girwa muphasi nya mhamba khu milowo ni sileletelo nya wuthu aholu a di girwa muphasi khu tshivba nya guvbanye nya gupindruge. 17Kholu, Milowo nya gu Age yari khiyo: "Uwe u na khala muphasi nya mhamba kala gupindruga,khu nayo nya wuphasi wa Melkizedeki." 18Khu guralo, nayo wa gale wu tshipisidwe kholu wu diri mwalo tshivba, wu di si phasi gilo. 19Nayo wa Mosi gimwalo ni gimwegyo nya guvbelele wu giridego. Wu diri nyangwa nya gu hi yise ga gitumbo nya gyadi hi dzi kodzago khigyo gu hidzimela vbafuvbi gwa Nungungulu. 20Gambe di guromo gusambanya ga Nungungulu. Vambe va khade vaphasi nya mhamba nyambana gisambanyo gegi. 21Gasi Jesu a di khala muphasi nya mhamba khu gisambanyo, gikhati Nungungulu a nga khuye: "Pfhumu yi sambanyile,kha yi bweleli hwane, khiyo:Uwe u na khala muphasi kala gupindruga." 22Khu guralo, Jesu khuye a khadego mutiyisi nya gidzumeledzwano nya gyadi guvbindra egi gya gale. 23Gomo gambe guhambana: Vaphasi va gale va diri vangi kholu va di gufa. Va di si dzi kodzi gu simamisa thumoni gwawe. 24Aholu Jesu a ngu vbanya kala gupindruga. Wuphasi waye kha wu vbindri wuya ga mumbe muthu. 25Khu guralo, uye a ngu dzi kodza gu vbanyisa, olu ni gikhati gyatshavbo, vale va hidzimelago ga Nungungulu khu uye, kholu Jesu a ngu vbanya kala gupindruga gasi gu lombelela khu avo ga Nungungulu. 26Jesu khuye Muphasi nya Khongolo nya mhamba hi mu vbwetago. Uye agide, uye mwalo gihoso ambari gighoho, uye hambanisidwe ni sighohi, a gu khusedzwa vbatshani ndzadzini. 27Uye kha giri idzo saye ni vambe vaphasi nya mhamba: Kha gu vbwetegi ga uye, khu litshigu ni litshigu, gu ningela mhamba nya guhandze sighoho saye guhegula, a wuya khavbo a ningela mhamba nya guagise sighoho nya vathu. Uye ningede mhamba gumogo basi, gu vbela, khu gu dzi ningela uye wurumba waye. 28Nayo wa Mosi wu di hatha vathu nyamba vbelela gu khala vaphasi nya vakhongolo nya mhamba. Aholu, gisambanyo gya Nungungulu gi dzudego khu hwane nya Nayo wa Mosi, gya gu hatha gu khala muphasi nya khongolo nya mhamba, Mwamana a giridwego muthu nya guvbelele kala gupindruga.
Copyright
Learn More


text:
Swingheniso Leswi Hi Nga Swi Tirhisaka
XALAMUKA!
Xivutiso: Xana u anakanya leswaku i swa nkoka ku va vanhu va cinca mahanyelo ya vona yo biha?
Tsalwa: Ekl 7:8a
Nkandziyiso lowu fambisiwaka: Swihloko leswi swi vulavula hi milawu ya Bibele leyi kombaka ndlela leyi vanhu va nga cincaka mahanyelo ya vona ha yona leswaku va vuyeriwa.
XALAMUKA!
Xivutiso: A swi koteki ku papalata ku cinca loku endlekaka evuton’wini. U ehleketa leswaku hi yihi ndlela leyinene yo langutana na kona?
Tsalwa: Ekl 7:10
Nkandziyiso lowu fambisiwaka: [Komba n’wini wa muti xihloko lexi sungulaka eka tluka 10.] Xihloko lexi xi vulavula hi milawu ya Bibele leyi nga ta hi pfuna leswaku hi langutana ni ku cinca.
YINGISA XIKWEMBU KUTANI U HANYA HILAHA KU NGA HERIKI
Xivutiso: Hinkwerhu ka hina, ku katsa ni swirho swa ndyangu kumbe vanghana va hina hi ni mavito. Kutani u anakanya yini hi Xikwembu? I mani vito ra xona?
Tsalwa: Ps 83:18
Nkandziyiso lowu fambisiwaka: Broxara leyi yi hlamusela swilo swo tala leswi Bibele yi hi dyondzisaka swona hi Xikwembu. [Bulani hi matluka 6 na 7.]
TSALA XINGHENISO XA WENA
Xivutiso:
Tsalwa:
Nkandziyiso lowu fambisiwaka:


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 6:1-10
Eka mufambisi wa swichayachayana swa switende hi noto ya le hansi.+ Miloti ya Davhida.6 Wena Yehovha, u nga ndzi tshinyi hi ku hlu ndzuka ka wena,+U nga ndzi lulamisi hi vukarhi bya wena.+2 Ndzi tsakele, Wena Yehovha, hikuva ndza vuna.+Ndzi horise,+ Wena Yehovha, hikuva marhambu ya mina ma karhatekile.3 Ina, moyaxiviri wa mina wu karhatekile swinene;+Wena Yehovha—ku fikela rini?+4 Vuya,+ Wena Yehovha, ponisa moyaxiviri+ wa mina;Ndzi ponise hikwalaho ka musa wa wena wa rirhandzu.+5 Hikuva a ku vulavuriwi ha wena eku feni;+I mani la nga ku dzunisaka eSheol?+6 Nhlomulo+ wa mina wu ndzi hete matimba;Vusiku hinkwabyo ndzi tsakamisa+ sangu ra mina;Ndzi khapakhapisa+ mubedo wa mina hi mihloti ya mina.7 Tihlo ra mina ri tsanile+ hikwalaho ko dyiwa hi mbitsi,Ri dyuhele hikwalaho ka hinkwavo lava ndzi vengaka.+8 Sukani eka mina, n’wina hinkwenu lava hanyaka hi swo biha,+Hikuva Yehovha kunene u ta wu twa mpfumawulo wa ku rila+ ka mina.9 Kunene Yehovha u ta swi twa loko ndzi kombela tintswalo;+Yehovha u ta amukela xikhongelo+ xa mina.10 Valala va mina hinkwavo va ta khomiwa hi tingana+ swinene, va karhateka;Va ta tlhela, va ta khomiwa hi tingana hi ku hatlisa.+


text:
U Nga Humelela Njhani eXikolweni?
Hi rihi rito leri a wu ta ri tirhisa ku hlamusela ndlela leyi u titwaka ha yona hi xikolo?
- Phirha kumbe nyanyula?
- Nyangatsa kumbe vuyerisa?
- Tshikilela kumbe tsakisa?
Loko u nga xi rhandzi xikolo, i yini leswi u nga swi endlaka? Loko u xi rhandza, u nga byi antswisa njhani vuswikoti bya wena leswaku dyondzo leyi u yi kumaka yi ku vuyerisa swinene? Eka tluka ra vunharhu ku ya eka ra vunkombo, hi ta tlhuvutsa magoza ya ntlhanu lama sekeriweke eBibeleni lama nga ku pfunaka leswaku u humelela exikolweni.


text:
Ta Rivala
Arctic
Peter Wadhams, profesa loyi a tirhaka hi mati ya le lwandle lama hundzukeke ayisi wa le Yunivhesiti ya Cambridge le Britain u ri: “Hi ximumu mpimo wa ayisi leyi vaka yi ri kona wu ringana ni kotara ya leswi a yi ri xiswona eka malembe ya 30 lama hundzeke.” Hi 2012, kwalomu ka 50 wa swikepe a swi tirhisa Ndlela ya Lwandle hi tlhelo ra le N’walungu leyi pfulekeke hikwalaho ka maxelo lama hisaka swinene.
Misava
Mafi lama humesiwaka hi vamanana masiku ma nga ri mangani endzhaku ko veleka ma kumeke ma ri ni tibaktheriya to tlula 700—to tlula leti swidyondzeki a swi ti languterile. Vakambisisi va ha ri ku lavisiseni ka ndlela leyi tirhelo leri ra ntumbuluko ra tibaktheriya leti ri ri pfunaka ha yona fambiselo ro gayela ni ra nsawutiso ra tincece.
Britain
Eka ndzavisiso wo chayela lowu endliweke hi vativi va sayense va le Britain, va kume leswaku vachayeri lava nga ni mukhuhlwana lowu tolovelekeke va hlwela swinene ku teka goza ku tlula lava chayelaka va nwile.
Democratic Republic Of Congo
Lembe ni lembe eAfrika ku dlayeteriwa makume ya magidi ya tindlopfu hikwalaho ka timhondzo ta tona. Eka xiendlakalo xin’wana, tindlopfu to hlayanyana ti duvuriwile ehenhla ka nhloko, handle ko kanakana lava ti duvuleke a va ri eka xihaha-mpfhuka-phatsa.
Australia
Great Barrier Reef yi lahlekeriwe hi hafu ya tikorala leti a ti hanya eka yona malembe yo tlula 27 lama hundzeke. Van’wasayense va vula leswaku xivangelo-nkulu xa ku onhaka koloko i swidzedze, ku tala ka tinhlampfi-nyeleti [Acanthaster planci] ni ku huma muhlovo ka tikorala loku vangiwaka hi ku hisa ngopfu ka lwandle.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yobo 27:1-23
27 Yobo a ya emahlweni a vula marito yakwe ya vutlhari+ nakambe, a ku:2 “Leswi Xikwembu xi hanyaka,+ i mani la suseke vuavanyisi bya mina,+Leswi Lowa Matimba Hinkwawo a hanyaka, i mani la endleke leswaku moya-xiviri wa mina wu twa ku vava,+3 Loko ku hefemula ka mina ka ha helerile endzeni ka mina,Naswona moya wa Xikwembu wa ha ri etinhompfini ta mina,+4 Nomu wa mina a wu nge vulavuli leswi nga lulamangikiNaswona ririmi ra mina a ri nge gunguli hi vuxisi!5 A ndzi nge pfuki ndzi mi vule lava lulameke!+Ndzi nga ka ndzi nga tshiki vutshembeki+ bya mina kukondza ndzi timeka!6 Ndzi ta khomelela vululami bya mina, ndzi nga ka ndzi nga byi tshiki byi famba;+Mbilu ya mina yi nga ka yi nga ndzi tlhontlhi emasikwini hinkwawo ya mina.+7 Nala wa mina a a ve munhu wo homboloka hi tindlela hinkwato,+La ndzi pfukelaka a a ve muendli wa leswi hoxeke hakunene.8 Hikuva hi wihi ntshembo wa mugwinehi loko xo tshuka xi n’wi dlaya,+Loko Xikwembu xo tshuka xi teka moya-xiviri wakwe?+9 Xana Xikwembu xi ta twa xirilo xakweLoko maxangu mo tshuka ma n’wi wela?+10 Kumbe, xana a nga kuma ntsako lowu heleleke eka Lowa Matimba Hinkwawo?Xana a nga vitana Xikwembu minkarhi hinkwayo?11 Ndzi ta mi letela hi voko ra Xikwembu;Leswi swi nga ni Lowa Matimba Hinkwawo a ndzi nge swi fihli.+12 Waswivo! N’wina hinkwenu mi vone swivono;Xisweswo, hikwalaho ka yini mi tikomba mi nga ri nchumu hi ku helela?+13 Lexi i xiavelo xa munhu wo homboloka lexi humaka eka Xikwembu;+Naswona ndzhaka ya vaxanisi va ta yi amukela yi huma eka Lowa Matimba Hinkwawo.14 Loko vana vakwe va tala, va ta va va talele banga;+Vatukulu vakwe a va nge vi na swakudya leswi ringaneke.15 Lava poneke vakwe va ta lahliwa hi nkarhi wa ntungu lowu dlayaka,Ni tinoni ta vona a ti nge rili.+16 Loko o hlengeleta silivhere ku fana ni misava,Naswona a lunghiselela tinguvu ku fana niloko a lunghiselela vumba,17 U ta lunghiselela, kambe lowo lulama hi yena la nga ta tiambexa tona,+Ni la pfumalaka nandzu hi yena la nga ta pambuleriwa silivhere.18 U ake yindlu yakwe ku fana ni nsumba yinene,Ku fana ni ntsonga+ lowu endliweke hi murindzi.19 U ta etlela a fuwile, kambe a ku nge hlengeletiwi nchumu;U ta pfula mahlo yakwe, kambe a ku nge vi na nchumu.+20 Ku chava ka xitshuketa ku ta n’wi fikela kukota mati;+Kunene mheho yi ta n’wi yiva nivusiku.21 Mheho ya le vuxeni yi ta n’wi rhwala+ a famba,Yi ta n’wi susa yi n’wi yisa ekule ni ndhawu yakwe.+22 Yi ta tilahlela eka yena yi nga ri na ntsetselelo;+Kunene u ta ringeta ku balekela+ matimba ya yona.23 Munhu u ta n’wi phokotelela mavoko+U ta n’wi bela noti+ a ri endhawini yakwe.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tihosi 15:1-34
15 Elembeni ra vu-18 ra Hosi Yerobuwamu,+ n’wana wa Nebati,+ Abiyamu a va hosi ya Yuda.+2 U fume malembe manharhu eYerusalema; vito ra mana wakwe a ku ri Mikaya+ ntukulu wa Abixalomu.+3 U ye emahlweni a famba eswidyohweni hinkwaswo swa tata wakwe leswi a swi endleke emahlweni ka yena; mbilu yakwe a yi nga hetisekanga+ eka Yehovha Xikwembu xakwe ku hambana ni mbilu ya Davhida kokwa wakwe.+4 Hikuva hikwalaho ka Davhida,+ Yehovha Xikwembu xakwe u n’wi nyike rivoni+ eYerusalema hi ku veka n’wana wakwe endzhaku ka yena ni ku hlayisa Yerusalema wu tshama wu ri kona,+5 hikuva Davhida u endle leswi lulameke ematihlweni ya Yehovha, a nga hambukanga eka nchumu wun’wana ni wun’wana lowu A n’wi leriseke wona emasikwini hinkwawo ya vutomi byakwe,+ ntsena u hambuke emhakeni ya Uriya lowa Muheti.+6 Kutani nyimpi yi va kona exikarhi ka Rehobuwama na Yerobuwamu emasikwini hinkwawo ya vutomi byakwe.+7 Loko ku ri timhaka letin’wana ta Abiyamu ni hinkwaswo leswi a swi endleke, xana a swi tsariwanga ebukwini+ ya timhaka ta masiku ya tihosi ta Yuda? Ku ve ni nyimpi exikarhi ka Abiyamu na Yerobuwamu.+8 Eku heteleleni Abiyamu a etlela ni vatata wakwe, va n’wi lahla eMutini wa Davhida;+ Asa+ n’wana wakwe a sungula ku fuma ematshan’weni ya yena.9 Hi lembe ra vu-20 ra Yerobuwamu hosi ya Israyele, Asa a va hosi ya Yuda.10 U fume malembe ya 41 eYerusalema; vito ra kokwa wakwe wa xisati a ku ri Maka+ ntukulu wa Abixalomu.+11 Asa a endla leswi lulameke ematihlweni ya Yehovha, ku fana na Davhida kokwa wakwe.+12 Hikwalaho a susa tinghwavava ta xinuna etikweni+ naswona a susa swifaniso hinkwaswo swa hava leswi hombolokeke,+ leswi vatata wakwe va swi endleke.+13 Hambi ku ri Maka+ kokwa wakwe wa xisati, u n’wi susile leswaku a nga ha vi wansati la xiximiwaka,+ hikuva mhandzi yo kwetsima a a yi endlele xifaniso xa hava lexi nyenyetsaka; endzhaku ka sweswo Asa a tsema xifaniso xakwe xa hava lexi nyenyetsaka,+ a xi hisa+ enkoveni wa Kedroni.+14 Tindhawu leti tlakukeke+ a nga ti susanga.+ Hambiswiritano, mbilu ya Asa a yi hetisekile eka Yehovha emasikwini yakwe hinkwawo.+15 Kutani a sungula ku nghenisa swilo leswi tata wakwe a swi endleke swi va swo kwetsima ni swilo leswi yena a swi endleke swi va swo kwetsima, a swi nghenisa endlwini ya Yehovha, silivhere ni nsuku ni swilo swin’wana.+16 Ku va ni nyimpi exikarhi ka Asa na Baxa+ hosi ya Israyele emasikwini hinkwawo ya vona.17 Baxa hosi ya Israyele a fika ku ta lwa na Yuda, kutani a sungula ku aka Rhama,+ leswaku a nga pfumeleli munhu ku huma kumbe ku nghena eka Asa hosi ya Yuda.+18 Hiloko Asa a teka silivhere hinkwayo ni nsuku leswi a swi sele exumeni xa yindlu ya Yehovha ni xuma xa yindlu ya hosi, a swi veka evokweni ra malandza yakwe; Hosi Asa a swi rhumela eka Beni-hadadi+ n’wana wa Tabrimona, n’wana wa Heziyoni, hosi ya Siriya,+ loyi a a tshama eDamaska,+ a ku:19 “Ku ni ntwanano exikarhi ka mina na wena, exikarhi ka tatana ni tata wa wena. Ndzi ku rhumela nyiko+ ya silivhere ni ya nsuku. Tana u tshova ntwanano wa wena na Baxa hosi ya Israyele, leswaku a ta suka eka mina.”+20 Hiloko Beni-hadadi a yingisa Hosi Asa, a rhuma tindhuna ta mavandla ya nyimpi leti a ti ri ta yena leswaku ti lwa ni miti ya Israyele kutani a hlasela Iyona+ na Dani+ na Avele-bete-maka+ na Kinereti hinkwaro ku ya fika etikweni hinkwaro ra Neftali.+21 Hi ku hatlisa loko Baxa a twa sweswo, xikan’we-kan’we a tshika ku aka Rhama,+ a hambeta a tshama eTirisa.+22 Loko ku ri Hosi Asa, a vitana Yuda hinkwaro+—a ku na loyi a siyiweke—va rhwala maribye ya Rhama ni timhandzi ta wona, leswi Baxa a a aka ha swona; Hosi Asa a sungula ku aka Geba+ le Benjamini na Mizpa+ ha swona.23 Loko ku ri timhaka letin’wana ta Asa ni matimba yakwe hinkwawo ni hinkwaswo leswi a swi endleke ni miti leyi a yi akeke, xana a swi tsariwanga ebukwini+ ya timhaka ta masiku ya tihosi ta Yuda? Ntsena u khomiwe hi vuvabyi bya milenge+ enkarhini wa ku dyuhala kakwe.+24 Eku heteleleni Asa a etlela ni vatata wakwe, a lahliwa ni vatata wakwe+ eMutini wa Davhida kokwa wakwe;+ kutani Yehoxafati+ n’wana wakwe a sungula ku fuma ematshan’weni ya yena.25 Loko ku ri Nadabu+ n’wana wa Yerobuwamu, u ve hosi ya Israyele hi lembe ra vumbirhi ra Asa hosi ya Yuda; u hambete a fuma Israyele malembe mambirhi.26 A tshamela ku endla swo biha+ ematihlweni ya Yehovha naswona a ya emahlweni a famba endleleni ya tata wakwe+ ni le swidyohweni leswi a dyohiseke+ Israyele ha swona.27 Kutani Baxa+ n’wana wa Ahiya wa yindlu ya Isakara a sungula ku n’wi endlela xikhiri; Baxa a n’wi dlaya eGibetoni+ lowu a wu ri wa Vafilisita, loko Nadabu ni tiko hinkwaro ra Israyele va sivelele Gibetoni.28 Hiloko Baxa a n’wi dlaya hi lembe ra vunharhu ra Asa hosi ya Yuda kutani a sungula ku fuma ematshan’weni ya yena.+29 Hi ku hatlisa loko a ve hosi, a dlaya yindlu hinkwayo ya Yerobuwamu. A nga siyanga munhu la hefemulaka wa Yerobuwamu ku fikela loko a va lovisile, hi ku landza rito ra Yehovha leri a ri vuleke hi nandza wakwe Ahiya lowa Muxilo,+30 hikwalaho ka swidyoho swa Yerobuwamu leswi a swi endleke,+ ni leswi a dyohiseke Israyele ha swona, ni hi xikhunguvanyiso lexi a hlundzukiseke Yehovha Xikwembu xa Israyele ha xona.+31 Loko ku ri timhaka letin’wana ta Nadabu ni hinkwaswo leswi a swi endleke, xana a swi tsariwanga ebukwini+ ya timhaka ta masiku ya tihosi ta Israyele?32 Nyimpi yi va kona exikarhi ka Asa na Baxa hosi ya Israyele emasikwini hinkwawo ya vona.+33 Elembeni ra vunharhu ra Asa hosi ya Yuda, Baxa n’wana wa Ahiya u ve hosi ya tiko hinkwaro ra Israyele eTirisa, malembe ya 24.+34 A tshamela ku endla swo biha ematihlweni ya Yehovha+ naswona a famba endleleni ya Yerobuwamu+ ni le xidyohweni xakwe lexi a dyohiseke Israyele ha xona.+


text:
Tindlela To Kuma Ntsako eNdyangwini
Ku Namarhela Xihlambanyo Xa Wena eVukatini
Nsati u ri: “Se a ku ri khale ndzi ri karhi ndzi xiya leswaku nuna wa mina Michael, a a nga ri na mhaka ni ndlela leyi ndzi titwaka ha yona naswona a a nga khathali hi vana va hina. * U cince endzhakunyana ka loko a sungule ku tirhisa Internet, naswona a ndzi n’wi ehleketelela leswaku u hlalela swifaniso swo navetisa rimbewu eka khompyuta. Siku rin’wana nivusiku endzhaku ka loko vana va ye eku etleleni, ndzi n’wi vutisile hi mhaka leyi kutani a vula leswaku a a swi hlalela. Sweswo swi ndzi tshove mbilu. A ndzi nga kholwi leswaku nuna wa mina a nga swi endla sweswo. A ndzi nga ha n’wi tshembi nikatsongo. Lexi nyanyiseke xiyimo hileswi mutirhi-kulorhi a a ha ku sungula ku ndzi gangisa hi nkarhi wolowo.”
Nuna u ri: “Siku rin’wana nsati wa mina Maria, u tshubule xifaniso lexi a xi ri eka khompyuta ya hina hiloko a ndzi vutisa ha xona. Loko ndzi pfumerile leswaku a ndzi tshamela ku hlalela swifaniso swo navetisa rimbewu eka Internet, u hlundzuke swinene. Ndzi khomiwe hi tingana swinene ndzi tlhela ndzi tivona nandzu. A ndzi ehleketa leswaku nsati wa mina u ta ndzi tshika.”
XANA u ehleketa leswaku ku humelele yini evukatini bya Michael na Maria? U nga ha ehleketa leswaku xiphiqo-nkulu xa Michael a ku ri ku hlalela swifaniso swo navetisa rimbewu. Kambe Michael u xiye leswaku mukhuva wolowo wo biha a ku ri xikombiso xa leswaku a ku ri ni xiphiqo lexikulu evukatini bya vona—a a nga ha tibohanga eka nsati wakwe. * Loko Michael na Maria va tekana, a va langutele leswaku va ta rhandzana vutomi bya vona hinkwabyo ni ku endla swilo va ri vambirhi. Kambe ku fana ni vatekani vo tala, hakatsongo-tsongo ku tiboha ka vona evukatini ku sungule ku tsana.
Xana u vona onge wena ni nsati wa wena a ma ha rhandzani ngopfu hilaha a swi ri hakona loko ma ha ku tekana? Xana u nga swi tsakela ku endla leswaku rirhandzu ra n’wina ri tlhela ri pfurha ku fana ni le ku sunguleni? Loko swi ri tano, u fanele u tiva tinhlamulo ta swivutiso swinharhu: Ku tiboha evukatini swi vula yini? Hi swihi swilo leswi nga endlaka leswaku ku tiboha ka vatekani ku tsana? Naswona u nga endla yini leswaku u tiyisa xiboho xa wena xa vukati?
Ku Tiboha Swi Vula Yini?
U nga ku hlamusela njhani ku tiboha evukatini? Vo tala va vula leswaku ku tiboha evukatini swi vangiwa hileswi vatekani va tivaka leswaku va ni vutihlamuleri lebyi va byarhisiweke byona. Hi xikombiso, vatekani va nga ha tiboha evukatini hileswi va nga laviki leswaku vana va vona va xaniseka loko va hambana kumbe hileswi va nga ni vutihlamuleri eka Xikwembu, Musunguri wa vukati. (Genesa 2:22-24) I ntiyiso leswaku swivangelo sweswo i swa nkoka naswona swi ta pfuna vatekani leswaku va tshama swin’we eminkarhini yoleyo yo tika. Kambe leswaku vatekani va tsaka evukatini bya vona, a va fanelanga va tshama swin’we ntsena hileswi va nga ni vutihlamuleri lebyi va byarhisiweke byona.
Yehovha Xikwembu u lava leswaku vukati byi va xihlovo xa ntsako lowukulu ni ku eneriseka. A a lava leswaku wanuna a “tsaka hi nsati” wakwe naswona wansati a rhandza nuna wakwe a tlhela a swi vona leswaku nuna wakwe wa n’wi rhandza kukota miri wakwe. (Swivuriso 5:18; Vaefesa 5:28) Leswaku vatekani va rhandzana hi ndlela yoleyo, va fanele va tshembana. Naswona va fanele va tshama va ri vanghana vutomi bya vona hinkwabyo. Loko wanuna ni wansati va tshembana naswona va tikarhatela ku va vanghana lavakulu, ku tiboha ka vona ku ta tiya. Va ta va ni vun’we lebyi Bibele yi hlamuselaka leswaku byi fana niloko vanhu vambirhi va ri “nyama yin’we.”—Matewu 19:5.
Hikokwalaho, ku tiboha swi nga fanisiwa ni ridaka leri hlanganisaka switina swa yindlu leyi tiyeke. Ridaka i ku hlanganisiwa ka sava, semendhe ni mati. Hilaha ku fanaka, ku tiboha swi vumbiwa hi ku tshembana, vutihlamuleri ni vunghana lebyi vatekani va nga na byona. I yini lexi nga tsanisaka ku tiboha koloko?
Hi Swihi Swilo Leswi Nga Tsanisaka Ku Tiboha Ka Vatekani?
Ku tiboha swi lava leswaku munhu a tikarhata naswona a titsona swin’wana. Swi lava leswaku u tshika swilo leswi u swi rhandzaka leswaku u tsakisa nkataku. Hambiswiritano, vanhu a va swi rhandzi ku endlela van’wana swilo leswi va swi rhandzaka loko va xiya leswaku sweswo a swi nge va vuyerisi vona vini. Kambe tivutise, ‘Xana i vangani vanhu lava wena u va tivaka lava rhandzaka leswaku ku vuyeriwa vona ntsena lava tsakeke evukatini bya vona?’ Swi le rivaleni leswaku a va talanga. Ha yini? Munhu loyi a rhandzaka leswaku ku vuyeriwa yena ntsena a nge swi koti ku namarhela xihlambanyo xakwe evukatini loko a fanele a titsona swin’wana, ngopfu-ngopfu loko a vona leswaku a nga vuyeriwi hi nchumu. Loko vatekani va nga tibohi evukatini, vun’we bya vona byi ta hela ku nga khathariseki leswaku a va tsakelana ku fikela kwihi loko va ha ku sungula ku rhandzana.
Bibele yi swi veka erivaleni leswaku vukati a hi matlangwana. Yi vula leswaku “wanuna la tekeke u vilela hi swilo swa misava, hi ndlela leyi a nga amukelekaka ha yona eka nsati wa yena,” ni leswaku “wansati la tekiweke u vilela hi swilo swa misava, hi ndlela leyi a nga amukelekaka ha yona eka nuna wa yena.” (1 Vakorinto 7:33, 34) Lexi vavisaka, minkarhi yin’wana hambi ku ri vatekani lava hi ntolovelo va anakanyelanaka a va swi xiyi swilo leswi vilerisaka vanhu lava va tekaneke na vona kumbe a va swi tekeli enhlokweni swilo leswi va titsonaka swona leswaku va va tsakisa. Loko vatekani va tsandzeka ku nkhensana, vukati bya vona byi ta va vangela “nhlomulo [lowukulu] enyameni ya vona” lowu a va nga ta va na wona loko a va nkhensana.—1 Vakorinto 7:28.
Loko u lava ku hlula swiphiqo leswi mi nga na swona evukatini naswona u lava leswaku swilo swi mi fambela kahle eminkarhini leyinene, u fanele u teka vukati bya n’wina byi ri xiboho xa vutomi hinkwabyo. U nga ri hlakulela njhani langutelo rolero, naswona u nga n’wi khutaza njhani nkataku leswaku a tshama a tibohile eka wena?
Ndlela Yo Tiyisa Xiboho Xa Wena Xa Vukati
Nchumu lowu pfunaka swinene i ku titsongahata u tirhisa ndzayo ya Rito ra Xikwembu, ku nga Bibele. Loko u endla tano swi ta “pfuna” wena swin’we ni nkataku. (Esaya 48:17) Xiya tindlela timbirhi ntsena leti u nga ti tirhisaka.
1. Tikarhatele ku tiyisa vukati bya n’wina.
Muapostola Pawulo u tsale a ku: “Tiyiseka hi swilo swa nkoka swinene.” (Vafilipiya 1:10) Ndlela leyi vatekani va khomanaka ha yona i ya nkoka swinene eka Xikwembu. Xikwembu xi ta n’wi tsakela wanuna loyi a xiximaka nsati wakwe. Naswona wansati loyi a xiximaka nuna wakwe i wa “risima lerikulu emahlweni ka Xikwembu.”—1 Petro 3:1-4, 7.
Xana vukati bya n’wina i bya nkoka hi ndlela yihi eka wena? Hakanyingi munhu u heta nkarhi wo tala loko a ri karhi a endla ntirho wa nkoka swinene. Tivutise: ‘Xana n’hweti leyi hundzeke ndzi hete nkarhi wo tanihi kwihi ndzi titshamele ni nkatanga? Hi swihi swilo leswi ndzi swi endleke leswaku ndzi tiyisekisa nkatanga leswaku ha ha ri vanghana lavakulu?’ Loko u hete nkarhi wutsongo u ri ni nkataku, swi nga ha n’wi tikela ku tshemba leswaku wa ha tibohile eka yena.
Xana nkataku u ehleketa leswaku u tibohile eka yena? U nga swi tivisa ku yini?
RINGETA LESWI: Swi tsale ephepheni swilo swa ntlhanu leswi landzelaka: mali, ntirho, vukati, vuhungasi ni vanghana. Sweswi xaxameta leswi tsariweke laha henhla hi ku ya hi leswi u tshembaka leswaku nkataku u rhangisa swona. Kombela nkataku leswaku na yena a xaxameta leswi a ehleketaka leswaku u rhangisa swona. Loko se mi hetile, nyika nkataku phepha ra wena ivi na yena a ku nyika ra yena. Loko nkataku a vona onge a wu tinyiki nkarhi lowu eneleke wo endla swilo mi ri vambirhi, bulani hi mindzulamiso leyi mi nga ha yi endlaka leswaku mi tiyisa xiboho xa n’wina xa vukati. Nakambe tivutise, ‘Xana ndzi nga endla yini leswaku ndzi swi tsakela swinene swilo leswi nga swa nkoka eka nkatanga?’
2. Papalata tindlela hinkwato ta ku nga tshembeki evukatini.
Yesu Kreste u te: “Un’wana ni un’wana la tshamelaka ku languta wansati lerova a n’wi navela, ana se u endle vuoswi na yena embilwini yakwe.” (Matewu 5:28) Loko un’wana wa vatekani a hlanganyela masangu ni munhu loyi a nga tekanangiki na yena, u hahlula vukati bya vona, naswona hambi ku ri Bibele yi vula leswaku xiendlo xa tano i xivangelo lexi nga endlaka leswaku munhu a dlaya vukati. (Matewu 5:32) Hambiswiritano, marito ya Yesu lama tshahiweke laha henhla ma kombisa leswaku munhu u rhanga hi ku va ni ku navela ko biha embilwini ka ha sele nkarhi wo leha leswaku a endla vuoswi. Loko u tshamela ku ehleketa hi ku navela koloko ko biha u va u kanganyisa nkataku.
Leswaku u tshama u tibohile eka nkataku, endla xihlambanyo xa leswaku u nge swi hlaleli swifaniso swo navetisa rimbewu. Ku nga khathariseki leswi vo tala va nga ha swi vulaka, swifaniso swo navetisa rimbewu swi hahlula vukati. Xiya ndlela leyi nsati un’wana a yi phofuleke ha yona ndlela leyi a titwaka ha yona malunghana ni mukhuva wa nuna wakwe wo hlalela swifaniso swo navetisa rimbewu: “Nuna wa mina u vula leswaku ku hlalela swifaniso swo navetisa rimbewu swi ta tiyisa rirhandzu ra hina. Kambe swi ndzi endla ndzi titwa ndzi ri xikangalafula naswona ndzi nga n’wi enerisi. A ndzi rila emubedweni kukondza ndzi khomiwa hi vurhongo loko a ri karhi a hlalela manyala wolawo.” Xana u nga vula leswaku wanuna loyi u tiyisa vukati bya vona kumbe wa byi hahlula? Xana u ehleketa leswaku u endla leswaku nsati wakwe swi n’wi olovela ku tshama a tibohile eka yena? Xana u n’wi khoma tanihi munghana wakwe lonkulu?
Yobo wanuna wo tshembeka u phofule ndlela leyi a tiboheke ha yona eka nsati wakwe ni le ka Xikwembu xakwe hi ku endla “ntwanano ni mahlo” yakwe. A a tiyimisele ku ka a nga ‘n’wi languti nhwana.’ (Yobo 31:1) U nga n’wi tekelela njhani Yobo?
U fanele u tshika ku hlalela swifaniso swo navetisa rimbewu naswona u tivonela leswaku mbilu ya wena yi nga sunguli ku rhandza wansati un’wana. Vo tala va ehleketa leswaku ku tlanga hi rirhandzu ni vanhu lava va nga tekanangiki na vona a swi byi hahluli vukati. Kambe Rito ra Xikwembu ra hi lemukisa: “Mbilu yi kanganyisa ngopfu ku tlula hinkwaswo naswona yi ni khombo. I mani la nga yi tivaka?” (Yeremiya 17:9) Xana mbilu ya wena yi ku kanganyisile? Tivutise: ‘Xana i mani loyi ndzi n’wi rhandzaka swinene—nsati wa mina kumbe wansati un’wana loyi ndzi nga tekanangiki na yena? Xana i mani loyi ndzi rhangaka ndzi n’wi byela mahungu yo tsakisa—nsati wa mina kumbe munhu un’wana? Loko nsati wa mina a ndzi kombela leswaku ndzi nga ha vulavurisani ngopfu ni wansati un’wana, xana ndzi ta titwa njhani? Xana ndzi ta hlundzuka kumbe ndzi ta tikarhatela ku endla leswi a ndzi kombelaka swona?’
RINGETA LESWI: Loko u tikuma u tsakela wansati loyi u nga tekanangiki na yena, u nga ha heti nkarhi wo leha u bula na yena handle ka loko swi boha ntsena. U nga ehleketi hi tindlela leti wansati yoloye a nga ha n’wi tlulaka ha tona nsati wa wena. Ematshan’weni ya sweswo, dzika eka timfanelo letinene ta nsati wa wena. (Swivuriso 31:29) Tsundzuka swivangelo leswi ku endleke leswaku u rhandza nsati wa wena. Tivutise, ‘Xana nsati wa mina a nga ha ri na tona timfanelo leti hakunene, kumbe hi mina la nga ha ti voniki?’
Teka Goza Ku Sungula
Michael na Maria, lava tshahiweke eku sunguleni ka xihloko lexi, va hlele ku kombela mpfuno malunghana ni ndlela yo tlhantlha swiphiqo swa vona. I ntiyiso leswaku ku lava mpfuno ko va goza ro sungula ntsena. Michael na Maria va swi veke erivaleni leswaku va tibohile havumbirhi bya vona ni leswaku va tiyimisele swinene ku tiyisa xiboho xa vona xa vukati hileswi va tikarhateleke ku lunghisa swiphiqo swa vona ni ku lava mpfuno.
Hambiloko mi tsakile kumbe mi ri ni swiphiqo evukatini bya n’wina, nsati wa wena u lava ku tiva leswaku u tiyimisele ku tiyisa xiboho xa n’wina xa vukati. Teka magoza wahi ni wahi lama faneleke leswaku u tiyisekisa nsati wa wena leswaku u tiyimisele ku endla tano. Xana u tiyimiserile ku endla sweswo?
^ ndzim. 3 Mavito ma cinciwile.
^ ndzim. 5 Hambileswi laha ku vulavuriwaka hi wanuna loyi a hlalelaka swifaniso swo navetisa rimbewu, wansati loyi a endlaka tano a nga ha kombisa leswaku na yena a nga tibohanga eka nuna wakwe.
TIVUTISE . . .
Hi yihi mintirho leyi ndzi nga yi hungutaka leswaku ndzi ta kota ku heta nkarhi wo tala ndzi titshamele ni nsati wa mina?
Xana ndzi nga endla yini leswaku ndzi tiyisekisa nsati wa mina leswaku ndzi tiyimisele ku tiyisa xiboho xa hina xa vukati?
DYONDZA SWO TALA
Tshembeka Eka Nkataku
Xana swi kona swin’wana leswi hi faneleke hi tshembeka eka swona evukatini ku tlula ku papalata vuoswi?
Ndyangu Wa Wena Wu Nga Va Ni Ntsako Hi Ndlela Yihi?
Yehovha ku nga Xikwembu lexi tsakeke u lava leswaku mindyangu yi va ni ntsako. Kuma ndzayo ya Bibele leyi pfunaka leyi yaka eka vavanuna, vavasati, vatswari ni vana.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Eksoda 29:1-46
29 “Kutani leswi u nga ta va endla swona leswaku u va hlawulekisa va va vaprista va mina hi leswi: Teka nkunzi leyitsongo, makhuna+ mambirhi, leswi hanyeke kahle,+2 ni xinkwa lexo-ke-comela ni swimbundzwa leswo-ke-comela leswi tsakamisiweke hi mafurha, ni swiphampha leswo-ke-comela leswi totiweke mafurha.+ U ta swi endla hi mapa lamanene ya koroni.3 U fanele u swi veka exirhundzwini naswona u swi nyikela swi ri exirhundzwini,+ swin’we ni nkunzi ni makhuna mambirhi.4 “U ta tisa Aroni ni vana vakwe enyangweni+ ya ntsonga wa nhlangano, u fanele u va hlambisa hi mati.+5 Kutani u fanele u teka tinguvu+ u ambexa Aroni nguvu yo leha ni nguvu yo pfumala mavoko ya efodi ni efodi ni xinkwamana xa le xifuveni, u fanele u n’wi tsimba yona hi vamba ra efodi.+6 U fanele u veka xifunengeto xa nhloko enhlokweni yakwe naswona u veka mfungho wo kwetsima wa ku tinyiketela eka xifunengeto xa nhloko.+7 U fanele u teka mafurha+ ya ku tota u ma chela ehenhla ka nhloko yakwe u n’wi tota.+8 “Kutani u ta tshineta vana vakwe naswona u fanele u va ambexa tinguvu to leha.+9 U fanele u va khama hi minceka, Aroni swin’we ni vana vakwe, naswona u fanele u va tsondzela hi xo tsondzela nhloko; kutani vuprista byi ta va bya vona, byi va nawu wa hilaha ku nga riki na makumu.+ Hikwalaho u fanele u tata voko ra Aroni ni voko ra vana vakwe hi matimba.+10 “Kutani sweswi u fanele u tisa nkunzi emahlweni ka ntsonga wa nhlangano, Aroni ni vana vakwe va fanele va tlhandleka mavoko enhlokweni+ ya nkunzi.11 U fanele u tlhava nkunzi emahlweni ka Yehovha, enyangweni ya ntsonga wa nhlangano.+12 Kutani u fanele u teka ngati+ yin’wana ya nkunzi u yi tota hi ritiho ehenhla ka timhondzo ta alitari,+ ngati leyin’wana hinkwayo u ta yi chululela etshakwini ra alitari.+13 U fanele u teka mafurha+ hinkwawo lama funengeteke marhumbu,+ ni xilekhelekhe ehenhla ka xivindzi,+ ni tinso timbirhi ni mafurha lama nga eka tona, u fanele u swi mbulukisa ehenhla ka alitari.+14 Kambe nyama ya nkunzi ni dzovo ra yona ni vulongo bya yona u ta swi hisa hi ndzilo ehandle ka nxaxa.+ I gandzelo ra xidyoho.15 “Kutani u ta teka khuna+ rin’we, Aroni ni vana vakwe va fanele va tlhandleka mavoko enhlokweni ya khuna.+16 U fanele u tlhava khuna kutani u teka ngati ya rona u yi xuva u rhendzela alitari.+17 U ta tsemelela khuna hi swiphemu swa rona, kutani u ta hlantswa marhumbu+ ya rona ni manqina ya rona, u tlhandleka swiphemu swa rona hi ku landzelelana ka swona ku ya fika enhlokweni ya rona.18 U fanele u mbulukisa khuna hinkwaro ehenhla ka alitari. I gandzelo+ ro hisiwa ra Yehovha, nun’hwelo+ lowu phyuphyisaka. I gandzelo leri endleriweke Yehovha hi ndzilo.19 “Kutani u fanele u teka khuna lerin’wana, Aroni ni vana vakwe va fanele va tlhandleka mavoko enhlokweni+ ya khuna.20 U fanele u tlhava khuna kutani u teka ngati yin’wana ya rona u yi tota emakumu ka ndleve ya xinene ya Aroni, ni le makumu ka tindleve ta xinene ta vana vakwe ni le khundzwini ra voko ra vona ra xinene ni le xikunwaneni lexikulu xa nenge+ wa vona wa xinene, naswona u fanele u xuva ngati u rhendzela alitari.21 U fanele u teka ngati yin’wana leyi nga ehenhla ka alitari ni mafurha man’wana yo tota,+ kutani u ta xuva Aroni ni tinguvu takwe ni vana vakwe ni tinguvu ta vana vakwe, leswaku yena ni tinguvu takwe ni tinguvu ta vana vakwe lava a nga na vona swi ta va swo kwetsima+ hakunene.22 “Kutani eka khuna u fanele u teka mafurha ni ncila wo nona+ ni mafurha lama funengetaka marhumbu, ni xilekhelekhe xa xivindzi, ni tinso timbirhi ni mafurha lama nga eka tona, ni nenge+ wa xinene, hikuva i khuna ro vekiwa;+23 swin’we ni xinkwa xa xirhendzevutana ni ximbundzwa lexi totiweke mafurha xo fana ni swingwavila ni xiphampha, leswi humaka exirhundzwini xa swinkwa leswo-ke-comela, leswi nga emahlweni ka Yehovha.+24 Hinkwaswo u fanele u swi veka eswandleni swa Aroni ni le swandleni swa vana+ vakwe, kutani u fanele u swi ndziwita swi va gandzelo leri ndziwitiwaka emahlweni ka Yehovha.+25 U fanele u swi teka emavokweni ya vona kutani u swi mbulukisa ealitarini ehenhla ka gandzelo ro hisiwa swi va nun’hwelo lowu phyuphyisaka emahlweni ka Yehovha.+ I gandzelo leri endliweke hi ndzilo eka Yehovha.+26 “U fanele u teka xifuva xa khuna ro vekiwa+ leri nga ra Aroni, u xi ndziwita xi va gandzelo leri ndziwitiwaka emahlweni ka Yehovha, kutani xi fanele xi va xiphemu xa wena.27 U fanele u hlawulekisa xifuva+ xa gandzelo leri ndziwitiwaka ni nenge wa xiphemu xo hlawuleka lexi ndziwitiweke ni lexi nyikeriweke xi huma eka khuna ro vekiwa,+ eka leswi a swi ri swa Aroni ni le ka leswi a swi ri swa vana vakwe.28 Kutani swi fanele swi va swa Aroni ni swa vana vakwe hi xileriso xa hilaha ku nga riki na makumu lexi nga ta endliwa hi vana va Israyele, hikuva i xiphemu+ xo hlawuleka; naswona xi ta va xiphemu xo hlawuleka lexi nga ta nyikeriwa hi vana va Israyele. I xiphemu xa vona xo hlawuleka xa Yehovha lexi humaka eswitlhavelweni+ swa vona swa xinakulobye.29 “Tinguvu to kwetsima+ leti nga ta Aroni ti ta tirha eka vana+ vakwe lava nga ta ta endzhaku ka yena, leswaku va totiwa+ va ti ambarile naswona ti tata voko ra vona+ hi matimba va ti ambarile.30 Muprista la nga ta n’wi tlhandlama exikarhi ka vana vakwe ni loyi a nghenaka entsongeni wa nhlangano leswaku a ta tirhela endhawini yo kwetsima, u ta ti ambala masiku+ ya nkombo.31 “U ta teka khuna ro vekiwa kutani u fanele u sweka nyama ya rona endhawini yo kwetsima.+32 Aroni ni vana vakwe va fanele va dya+ nyama ya khuna ni xinkwa lexi nga exirhundzwini enyangweni ya ntsonga wa nhlangano.33 Va fanele va dya swilo leswi tirhisiweke ku kombela ku rivaleriwa, leswaku voko ra vona ri tatiwa matimba, leswaku va ta hlawulekisiwa.+ Kambe mufambi a nge swi dyi, hikuva i nchumu wo kwetsima.+34 Loko nyama ya gandzelo ro vekiwa ni xinkwa swo sala ku fikela nimixo, leswi siyiweke u fanele u swi hisa hi ndzilo.+ A swi fanelanga swi dyiwa, hikuva i nchumu wo kwetsima.35 “U fanele u endla hi ndlela leyi eka Aroni ni vana vakwe hi ku landza hinkwaswo leswi ndzi ku leriseke swona.+ U ta teka masiku ya nkombo ku tata voko ra vona hi matimba.+36 Siku ni siku u ta humesa nkunzi ya gandzelo ra xidyoho ri va ra ku kombela ku rivaleriwa,+ naswona u fanele u tengisa alitari exidyohweni hi ku kombela ku rivaleriwa ehenhla ka yona, kutani u fanele u yi tota+ u yi hlawulekisa.37 U ta teka masiku ya nkombo u kombela ku rivaleriwa ehenhla ka alitari, naswona u fanele u yi hlawulekisa+ leswaku hakunene yi ta va alitari+ yo kwetsima ngopfu. Mani na mani la khumbaka alitari u fanele a va wo kwetsima.+38 “Leswi u nga ta swi humesa ehenhla ka alitari hi leswi: makhuna lamatsongo ha rin’we ri ri ni lembe hi vukhale, mambirhi hi siku nkarhi hinkwawo.+39 U ta humesa khuna rin’we leritsongo nimixo,+ kutani u ta humesa khuna rin’wana leritsongo exikarhi ka madyambu+ mambirhi.40 Xiphemu xa vukhume xa mpimo wa efa ya mapa lamanene, lama tsakamisiweke hi xiphemu xa vumune+ xa mpimo wa hini wa mafurha lama khuvutiweke, ni gandzelo ra swakunwa+ ra xiphemu xa vumune xa mpimo wa hini wa vhinyo, swi ta fambisana ni khuna leritsongo ro sungula.41 Kutani u ta humesa khuna leritsongo ra vumbirhi exikarhi ka madyambu mambirhi. U ta ri nyikela ri ri ni gandzelo ra mavele+ leri fanaka ni ra nimixo swin’we ni gandzelo ra swakunwa leri fanaka ni ra nimixo, u ta ri nyikela ri va nun’hwelo lowu phyuphyisaka, gandzelo leri endliweke hi ndzilo eka Yehovha.42 I gandzelo ro hisiwa ra nkarhi hinkwawo+ eka switukulwana swa n’wina, enyangweni ya ntsonga wa nhlangano emahlweni ka Yehovha, laha ndzi nga ta humelela eka n’wina leswaku ndzi vulavula na n’wina kona.+43 “Kutani ndzi ta tikombisa kona eka vana va Israyele, kunene yi ta hlawulekisiwa hi ku vangama+ ka mina.44 Ndzi ta hlawulekisa ntsonga wa nhlangano ni alitari; naswona ndzi ta hlawulekisa+ Aroni ni vana vakwe leswaku va va vaprista va mina.45 Kutani ndzi ta tshama exikarhi ka vana va Israyele, ndzi ta va Xikwembu+ xa vona.46 Kunene va ta tiva leswaku hi mina Yehovha Xikwembu xa vona, loyi a va humeseke etikweni ra Egipta, leswaku ndzi ta tshama exikarhi ka vona.+ Hi mina Yehovha Xikwembu+ xa vona.